text:
Recientemente Parlamento di Aruba a acorda e ley ‘beperking tabaksproducten’ cu ta un ley pa yuda regula y limita e uzo di productonan di tabaco particularmente e uzo di sigaria cu e meta pa a largo plaso eleva calidad di bida y tempo di bida.
Pa Salud Publico esaki ta un ley hopi importante, mirando cu uzo di sigaria ta dañino no solamente pa e usuario di sigaria cu ta rond di 12.6% di e populacion di Aruba riba 20 aña, pero tambe pa es(nan) cu ta biba of ta den sercania continuo di un of mas persona cu ta huma kende ta ser yama e ‘second hand smoker’. Estudionan a demostra cu uzo di sigaria ta hisa e risico di malesanan no transmiti manera cancer di pulmon, cancer di garganta, COPD, malesa di curazon, diabetes tipo- 2, obesidad y hopi mas pa cual motibo introduccion di e ley aki na Aruba tawata di gran importancia pa salud di nos pueblo.
E problematica di uzo di sigaria y su consecuencianan pa salud ta un problema mundial y diferente pais ta purba limita y regula esaki. Aruba conhuntamente cu Pan American Health Organization (PAHO) siguiendo e strategia ‘Best Buy’ di WHO, na aña 2020 a traha un Plan National di Prevencion cu e meta pa reduci malesanan no transmiti (NCD’s) manera cancer, diabetes, presion halto,malesa di curazon, obesidad y mas. Un punto hopi importante den e plan aki pa yuda den prevencion di NCD’s ta e introduccion di un ley pa regula y limita e uzo di sigaria.
Awor cu e ley aki a keda aproba ta sigui e proseso di implementacion y supervision di e ley. E ley aki lo drenta na vigor entrante dia 1 di januari 2022 y lo conta cu un periodo di transicion pa duna usuario di sigaria, comercio y comunidad completo e oportunidad pa adapta na e ley nobo. Despues di e periodo di transicion e departamentonan cu lo bay ta encarga cu supervision di e ley lo cuminsa controla su implementacion y por duna sancion (boet) pa incumplimento si ta nesesario. Den e simannan cu ta sigui Departameto di Salud Publico lo sigui informa riba contenido, implementacion y supervision di e ley aki.
Cu aprobacion di e ley aki, salud publico ta logra dal un stap grandi den direccion di prevencion y un futuro mas saludabel.


c: text/html

text: For di experencia di pasado ta conosi ku durante di carnaval e cantidat di actividatnan ilegal riba laman ta aumenta. Durante e periodo aki mas boto ta hasi intento pa yega tera cu kontrabando. Pesei durante di e periodo di carnaval cu ta bini guardacosta ta bai controlá y patruya mas cu e meta pa detene botonan sospechoso. Abo como cuidadano alerta tambe por yuda Guardacosta. Na momento cu abo mira algo sospechoso riba laman òf na costa, bo por yama Guardacosta riba e number 913. E number akí ta alcansabel di dia i anochi. Huntu nos por protehá e laman i e awanan di nos isla.

robotstxt: allowed

filter: keep


text:
ORANJESTAD – Diabierna merdia Mininster di Husticia y Asuntonan Social Sr. Rocco Tjon a presencia firmamento di e convenio “Dutch Caribbean Mental Health” entre socionan; Aruba, Boneiro, Curacao y St.Maarten, pa loke ta un operacion basa specificamente riba e tematica di salud mental y adiccion. Esakinan ta topiconan cu tin hopi atencion den pueblo y di parti di Ministerio di Husticia y Asuntonan Social tambe ta haya su debido atencion, mirando e necesidad cu tin pa esaki.
Respaldo Aruba conhuntamente cu Mental Health Caribbean Boneiro, GGZ Curacao y Mental Health Foundation St. Maarten a firma un convenio di cooperacion caminda hunto lo bay percura, pa riba diferente topiconan por tin un colaboracion mas di serca cu otro specficamente riba e tereno di educacion y cursonan na personal pa di e forma aki percura pa no solamente brinda un miho calidad pero tambe percura pa amplia e opcion di carera pa e personal cu ta traha den e area aki.
Segun Minister Tjon, un otro topico cu e convenio aki lo traha hunto riba dje ta e parti di calidad y desaroyo, no solamente riba e contenido di e materia aki pero tambe e aspecto di “bedrijfsvoering” cu ta hopi importante, pa motibo cu ora ta trata e materia aki e gastonan ta hopi halto. E mandatario a remarca cu ‘si nos tur traha hunto riba e topiconan aki, na final di dia e lo por combini no solamente e profesionalnan cu ta traha den e profesion aki pero tambe e cuido cu nos por brinda na e clientenan’.
Ademas di esaki, tin mas proyectonan cu lo wordo ehecuta bou di e capa di e convenio aki como por ehempel; E-health, proyectonan pa intercambia informacion cu otro, pero tambe na mes momento salvaguardia e parti di privacidad, pues e parti di “cybersecurity” cual tambe ta hopi importante.
E mandatario a sigui splica, cu e cuater paisnan aki y nan instancianan lo colabora mas di serca cu otro pa e parti legislativo tambe. ‘Ta asina cu tin diferente leynan cu lo mester wordo adapta of kisas introduci pa por atende miho cu e parti di salud mental y adiccion, pues pa e motibo ey tambe ta importante cu por medio di e convenio aki lo por uni tur e expertisionan hunto pa asina por mitiga retonan’.
Por ultimo, Minister Tjon a enfatisa cu dos persona for di Ministerio di Husticia y Asuntonan Social tambe a keda apunta pa reuni semanalmente cu tur e stakeholdersnan local cu e meta pa prome cu fin di aña, yega na un acuerdo di cooperacion entre Respaldo, FMAA y SPD pa di e forma ey brinda un miho cuido pa loke ta salud mental y adiccion na Aruba. Dentro di poco, a base di palabracionnan existente, lo bin un centro caminda tur e stakeholdersnan local aki literalmente lo bay wordo ubica hunto, pa asina por traha mas serca di otro y asina brinda un miho cuido.


text:
(EFE) – Ultimo hefe di FARC, Rodrigo Londoño, alias “Timochenko” a reconoce ayera den un audiencia publico na Bogota e responsabilidad di e mando di e guerrilla desmobilisa, unda tabatin secuestro y asesinato di cilvil, militarnan y polis cu a ser cometi den e conflicto arma.
“Mi ta bin den calidad di ultimo comandante di FARC y miembro di e direccion maximo pa reconoce adopcion y ehecucion di politica di secuestro” Londoño a expresa den un audiencia publico convoca pa Hurisdiccion Special pa Paz (JEP) na biblioteca Virgilio Barco Vargas na Bogota.
Hunto cu Londoño tabata Pablo Catatumbo Torres, Pastor Lisandro Alape Lascarro, Milton de Jesús Toncel, Jaime Alberto Parra, Julián Gallo Cubillos y Rodrigo Granda Escobar, tur di nan miembro di e ultimo secretariado di FARC, maximo organo di e guerrilla aki y e personanan responsabel di e accionnan di e grupo arma.
Londoño a agrega den e declaracion cu el a lesa cu nan “ta asumi nos responsabilidad colectivo den un di e pio crimen cometi pa nos organisacion fruto di un politica cu a causa crimen di lesa humanidad y crimen di guera”.
Na e audiencia tambe a asisti victimanan di e personanan secuestra cu a pidi husticia y no ripiticion.
Investigacion di JEP ta indica cu e ordennan di secuestro a orienta den forma generalisa na personanan di tur statuut social y den e practica nan no a distingui teritorionan, condicion di genero, edad of vulnerabilidad special.
JEP a habri e caso number 1 dia 04 di juli di 2018 y den su proceso di investigacion a logra identifica 21.396 victima di secuestro cu nan nomber y cedula.
E audiencia di reconocemento aki cu a cuminsa ayera lo extende te mañan cu lo informa tocante e imputacion di cargo, ora JEP lo acepta su reconocemento y lo emiti un condena, dependiendo di e grado di berdad y aceptacion di culpa cu nan lo admiti.


text:
WILLEMSTAD.- Organisashon Animal Rights Nederland djadumingu último a entamá un huisio sumario kontra Curaçao Dolphin Academy I Curaçao Public Aquarium. E kaso a wòrdu trata djaweps dia 2 di yüni na Kòrsou. E organisashon hulandes no ta di akuerdo ku Kòrsou ke transportá sinku dòlfein na Arabia-Saudita.
Segun Animal Rights e transporte lo tin un impakto hopi negativo riba e sinku dòlfein. I pa kolmo e dòlfeinnan Serena, Machu, Mosa, Sami I Luna na Arabia-Suadita lo no keda den awa di laman, manera na Kòrsou. Pero den un pisina grandi ku awa di kloro ku ta hopi malu pa salu e dòlfeinnan. Animal Rights ke evitá ku e dòlfeinnan tin ku biba den situashon hopi malu mei mei den un desierto. E organisashon pa bienestar di bestia a keda representá dor di abogado Bertie Braam.
Curaçao Dolphin Academy I Curaçao Public Aquarium a keda representá dor di abogadonan Mirto Murray I Karan Doekhi. Nan ta bisa ku e ponensia di Animal Rights, ku e organisashon ke bende e dòlfeinnan pa haña ganashi, no ta korekto. Segun e abogadonan e parke di dòlfein awor tin demasiado dòlfein, spesialmente dòlfein maskulino hoben. E situashon no ta bon pa e bestianan, segun abogado Murray I Doekhi, pasobra dòlfein maskulino hoben tin tendensia pa bringa hopi ku otro.
Banda di esei nan ta atmití ku situashon finansiero di Dolphin Academy ta difísil komo konsekuensia di pandemia di corona. Pero segun nan, e biahe lo no tin niun efekto malu pa e bestianan.
Animal Rights a pidi wes pa prohibí ku Curaçao Dolphin Acadey por transportá e sinku dòlfein na e siudat Jeddah na Arabia-Saudita. Segun nan papel I permit pa transpòrt no ta na òrdu tampoko. Abogadonan di e parke ta enfatisá ku tur papel I permit ta kla I ku e biahe lo benefisiá e dòlfeinnan. Wes lo duna veredikto den un siman: djaweps 9 di Yüni. NOTA: Texto a wordo scirbi den Papiamento fonetico di Corsou.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.


text:
FUNDASHON ALIANSA TABATA DI BISHITA SERKA MINISTER DI HUSTISIA GILMAR PISAS
FUNDASHON ALIANSA TABATA DI BISHITA
SERKA MINISTER DI HUSTISIA GILMAR PISAS
Willemstad – Representantenan di Fundashon Aliansa/CAFRA Curacao tabata di bishita serka Minister di Hustisia Gilmar Pisas dia 7 di febrüari 2022.
Fundashon Aliansa a keda representá pa señoranan Jeanne Henriquez (Aliansa), Giany Girigoria (Aliansa) i Geraldine Archer (Aliansa/CAFRA Curacao).
Durante di e bishita e fundashon a introdusí dos persona ku ta bai traha den estrecho koperashon ku e fundashon. Ta trata di e sr. Jeremy Locke, representante di e organisashon “Operation Underground Railroad” (na Merka) i sra. Lara Lessing di e organisashon “Free A Girl” (na Hulanda)
E dos organisashonnan aki ta traha den estrecho koperashon ku otro i ta “non profit organizations”.
E organisashon “Operashon Underground Railroad” ta un organisashon ku nan base ta keda na Merka i ku ta den 50 siudat i 30 pais rònt mundu.
Meta di “Operation Underground Railroad” ta pa skapa i eliminá víktimanan di trafikashon di hende, espesialmente mucha ku ta keda trafiká pa metanan seksual.
E organisashon tin hopi aña di eksperensia riba e tereno aki i por yuda ku entre otro dunamentu di training i tambe material.
E organisashon Hulandes “Free A Girl” ta haña sosten di “Operation Underground Railroad” den su trabou.
Na final di e kombersashon Mnister di Hustisia sr. Pisas a ekspresá e disponibilidat pa traha ku “Operation Underground Railroad” riba e problema agudo di trafikashon di hende na Kòrsou.
A palabrá ku e delegashon ta regresá Kòrsou riba término kòrtiku pa papia tokante un relashon di trabou entre Gobièrnu di Kòrsou i e organisashon “Operation Underground Railroad”.


text:
Skirbi pa Armand Hessels
Di biaha despues di e anuncio di Conseho Electoral cu den e proximo elecshon e lo kier haci uzo di un sistema di scan pa reduci e riesgo di contagio y acelera e proceso di conteo, AVP a reacshona cu e acusashon cu ta trata di un intento di gobierno pa salbaguardia su re-elecshon pa medio di fraude electoral. Asta despues cu Conseho Electoral/Director di Censo a declara den varios ocashon cu ta trata di nan propio iniciativa y cu di ningun manera por influencia e resultado, ni cu por averigua e elecshon di votador, AVP a sigui mantene su posishon.
Conseho Electoral
Den henter e polemica aki por reprocha Conseho Electoral (CE) cu e, manera ta di custumber na Aruba, a trece un adaptashon importante den e sistema di votashon na ultimo momento den e discsuhon publico. Segun CE, e intenshon tawatey pa varios aña, pero inesperadamente a haya mas urgencia pa motibo di e pandemia di covid. Riba dje e acelerashon inespera di elecshon a contribui na e apuro pa adapta e Reglamento di votashon dor di un parlamento debilita cu na e momento aki ademas te den e ‘modus di campaña’. Esey ta trece e riesgo cu n’e cu no ta analisa e proyecto debidamente.
Oportunista
Anke ta na su luga pa critica e proceder aki, ta totalmente absurdo pa dun’e di biaha e etiketa di ‘fraude electoral’. Esey ta crea e impreshon fuerte cu e partido concerni ta probecha di e oportunidad aki pa, mescos cu ex-presidente Trump, ‘splica’ di antemano e perdida electoral anticipa. Esey ta logico: cu un ministro cu a keda sentencia pa corte den prome instancia pa corupshon y participashon na un organisashon criminal (caso-IBIS); un otro ex-ministro cu ta e sospechoso principal den un caso di corupshon extenso di cual su compinchinan hustamente den e periodo aki (t)a keda encarcela pa un tempo cortico of mas largo (caso Avestruz); y otro ex-exponente importante cu inicialmente como ministro di AVP y despues di POR tambe ta sujeto na investigashon hudicial (caso Flamingo), AVP na e momento aki no ta inspira ningun tiki di confiansa na e electorado. Consecuentemente e acusashon di AVP na Ministerio Publico cu aki ta trata di ‘persecushon politico’ ta disparate completo.
Etcetera
Pero tambe e enrikecimento vergonzoso di otro ex-ministro, entre otro pa medio di e aventura fracasa di Citgo; e secrecia hermetico pa cu e contrato di Citgo; e gastonan enorme di e fracaso grandi den caso di e hedge-deal; e desbordamento espantoso y inaceptable di finansas publico y consecuentemente di e debe publico; e obligashonnan enorme como consecuencia di e proyectonan intransparente di PPP, etc. ta contrubui na e imagen negativo di e partido. A base di esey ta dudoso si AVP tin algun credibilidad moral ainda pa denomina e iniciativa di Conseho Electoral como fraude electoral. Pesey tambe e acusashon ey maximo por aporta na reacshon emoshonal dentro di e propio nucleo di fanatico mientras cu alabes e por kita e atenshon di comunidad for di e casonan di corupshon.
Labamento di placa?
Pa por recobra algun confiansa, ta necesario pa e partido bira completamente transparante riba un termino mas cortico posibel. Pa cuminsa cu e lider di partido cu mester duna un splicashon satisfactorio pa e contribushon di parti di Roberto Rincon na september 2016 di US$ 49.950 na su fundashon di campaña. A aresta Sr. Rincon ya caba na december 2015 na EEUU pa motibo di corupshon/labamento di placa. Na juni 2016 Rincon a admiti su practicanan coruptivo di mas di US$ 1 biyon (mil miyon!) pa medio di PDVSA den combinashon cu labamento di placa. Pesey tambe nos prome ministro di e tempo ey mester tawata na altura di e reputashon cuestionabel di Rincon. Pues e mester por a conta riba su dedenan cu e suma(nan) cu el a ricibi di Rincon probablemente tawata resultado di delito (corupshon). Pesey tambe lo por considera e uzo di e placa aki, como si fuera a ricibi’e legitimamente y su uzo pa meta personal (campaña), como labamento di placa. Como cu mas exponente di AVP tambe a ‘deal’ (intensivamente) cu Rincon pa motibo di otorgamento di tereno y ‘negociashon’ tocante e refineria, lo no ta nada straño si e miembronan di partido ey tambe a ricibi suma substancial riba nan cuenta di campaña. Como tal AVP lo por a comporta su mes como un machin di laba placa. Pasobra e sumanan aki ta procedente di un pais cu ta considera internacionalmente como sumamente corupto te na e nivelnan di mas halto. Sinembargo, segun e percepshon di su propio pueblo pa medio di encuesta di Banco Central, Aruba no ta mucho diferente. Den e cuadro aki e recien ‘Aruba Money Laundering Report 2021’ tambe ta mustra riba e abuso di poder di parti di ministro y otro funcionario publico. Den esey parlamento no lo ta dispuesto pa investiga esaki seriamente si e lo afecta e posishon di nan propio ministronan.
Tranparencia!
Como cu ta trata di sospecho serio, den e cuadro aki ta importante pa partido AVP duna transparencia total den administrashon di e fundashonnan concerni. Pa un partido cu (mientras e ta den oposishon!) ya caba for di comienso di añanan ’90 ta boga pa transparencia den financiamento di partido, esaki ta un oportunidad unico. Posiblemente esaki lo por yuda e partido na saca e sospecho di fraude di e electorado for di mundo.
Scirbi pa : Stichting Juancho Irausquin
Scirbi pa Marcia Lopez y Germaine Geerman
Scirbi pa Booshi Wever (UPP)
Scirbi pa mr. Anouk Balentina, a titulo personal
Scirbi pa Booshi Wever, partido UPP
Skirbi pa Jan van Nes


text:
Aruba
Simon Waslander: Plataforma digital di educacion ta e futuro di enseñansa
Den tempo antiguo na Grecia, e filosofnan tabata enfatisa e importancia di educacion pa cada persona. Awo den nos tempo moderno nos sa cu un bon educacion ta e yabi pa mas prosperidad, no solamente pa e individuo pero tambe pa comunidad.
Hopi estudio ta mustra cu hende cu educacion mas halto ta haya mas salario, ta mas saludabel y ta mas feliz. Pa un sociedad tambe ta mustra cu tin menos criminalidad y un sistema politico y social cu ta funciona hopi mas miho.
Lamentablemente, educacion a bira un producto di luho caro pa hopi cu kier crece y tin talento pero simplemente no lo por paga e gastonan. Den e articulo di e siman ki nos ta bai papia di un vision briyante over e futuro digital di educacion.
E klaslokaal di 100.000 hende: E poder di educacion digital
Danki na tecnologia, mayoria adulto na Aruba tin internet, un tablet of laptop cu por duna acceso na diferente moda di educacion. En berdad no tin limite di cuanto hende lo por uza un plataforma di educacion.
E hoofdingenieur di Google, Peter Norvig a expresa e pensamento aki den su TED Talk “The 100.000 Classroom”.
E costonan pa “set up” un plataforma di educacion digital ta eenmalig y por duna ful Aruba acceso na ensñansa digital cu un poco costo di server pa run e plataforma.
Den futuro educacion di un nivel sumamente halto por duna na pueblo casi gratis of ful gratis. Asina ta haci e soño di educacion universal pa tur un realidad.
Educacion Digital: Personalisa y Hopi Sofistica
Den un klas di hende tin diferencia entre tur participante. E ta imposibel pa un meneer di scol duna tur hende e atencion cu kier duna. Tin participante ta hopi bon y mester haya materia den un manera mas rapido, tin e grupo gemiddeld cual e sistema ta designa p’e y tin un grupo di participante cu mester mas asistencia y begeleiding.
Cu e poder di inteligencia artificial y un arsena grandi na herment digital den e plataforma tur participante lo haya un meneer digital cu ta available 24/7 y ta duna un trayecto individual y designa pa e studiante ey so.
Por ehempel e plataforma por wak na e manera di traha si un studiante ta bon den Spaans y lo duna les na un manera mas lihe den e topico. Wel, e mesun studiante kisas ta haya Wiskunde mas dificil y e docente digital lo duna extra apoyo den e topico aki.
Tambe danki na tur tipo di herment sofistica cu Dr. Norvig di Google a perfecciona na Stanford University. E grupo experimental tabatin un porcentahe di slaag rond di 90%!
Awo imagina si tur e mentenan briyante di Aruba haya acceso na un plataforma asina, kico lo por ta posibel pa e individuo y pa nos dushi sociedad!


text:
Camacuri – Diadomingo den orana di mainta polis y varios ambulance a sali direccion Aruba Bank na Camacuri pa un accidente frontal.
Tawata algo prome cu 9:30 di diadomingo mainta cu polisnan ta yega ariba e caminda di Camacuri pa haya dos vehiculo cu hopi daño material.
Honda y Toyota
E autonan envolvi tawata un Toyota Corolla y Honda.
Locual nos a compronde na e sitio tawata cu e Honda tawata bayendo direccion pariba y dado momento e lo a hala bay na su man robes, y ta dal contra e Corolla maneha pa un señora.
Dos persona herida
Ambos chauffeur a resulta herida den e accidente aki cu a laga hopi daño material atras.
Dos ambulance y e pick up di Imsan a presenta pa atende cu ambos chauffeur, cu despues di a stabilisa ambos y tuma declaracion a sali direccion Hospitaal cu nan.
Polis di trafico
Na e sitio a presenta polisnan di trafico cu tawata tin e tarea pa haci e investigacion y por a miranan compila datonan principalmente di e Honda.
Ambos auto lo tawata tin mester di takelwagen pa hibanan di e sitio.


text:
Den colaboracion cu Fundacion Parke Nacional di Aruba
Dia 8 di juni 2021, Dia Mundial di Oceanonan, Post Aruba N.V. ta emiti su serie di stampia, den forma di un ‘souvenir vel’ titula ‘Bida Marino’.
E emision a wordo realisa den colaboracion cu e Fundacion Parke Nacional di Aruba pa medio di un concurso di fotografia di naturalesa cu a tuma lugar na december 2021.
E emision di stampia aki ta acompaña pa un envelop Prome Dia di Emision cu a keda diseña pa Sr. Armando Goedgedrag.
Descripcion di e stampianan:
Titulo: Tortuga berde di lama; un faborito local
Ubicacion: Arashi , Aruba
Fotografo: Kanter Constandse
Leyenda (nota aclaratorio) di e fotografo:
Na nivel local, e tortuganan probablemente ta e encuentro mas popular pa e buceadonan. E tortuga aki tabata descansa riba un cama di coral cual ta un lugar di alimenta conoci pa tortuga: rif di Arashi. E yabi pa bo por acerca un tortuga sin molestie ta un acercamento lento, mientras bo ta hala rosea lentamente pa no haci zonido y pa minimisa e movimiento.
E tortuga ta marca su proteccion natural rond di dje y na e parti ariba e coral como corona simbolico di su bunitesa.
Descripcion di e criatura: tortuga berde di lama.
E tortuga berde di lama ta biba den lama tropical y subtropical na henter mundo, cu dos poblacion distinto den oceano Atlantico y Pacifico, pero tambe bo ta hay’e na oceano Indico. Na henter mundo, bo ta haya e poblacionnan mas grandi di tortuga di lama na e Great Barrier Reef na Australia y den lama Caribe.
E cuminda di tortuga berde ta cambia segun su edad. E yiunan ta carnivoro, pero segun cu nan ta crece, nan ta bira omnivoro. Tortuganan di lama cu ta jong ainda, ta come webonan di pisca, molusco, kimakima, animalnan chikito sin weso, bichi, spons, alga y animalito cu casca (schaaldier). Tortuganan berde di lama ta crece relativamente lento debi na e balor abou nutricional di su dieta. E vet corporal ta haya color berde debi na e vegetacion cu e ta consumi. Cu nan cachete manera un zaag, nan por kauw alga y yerba di lama. Mayoria tortuga adulto di lama ta estrictamente herbivoro.
Manera otro tortuganan di lama, e tortuga berde aki ta migra distancianan largo entre areanan di alimentacion y beachnan di reproduccion. E muhenan ta lastra riba beach, ta coba neishi pa pone webo anochi. Mas despues e yiunan ta aparece y nan ta drenta awa. Esunnan cu ta bira adulto, lo por yega te hasta 90 aña den naturalesa.
E tortuga aki ta cataloga door di IUCN y CITES como un especie menasa y p’esey e ta keda proteha na mayoria pais pa no wordu explota. Ta ilegal pa bo hunta (colecciona) nan, haci nan daño of mata nan. Ademas, tin hopi pais cu ley y reglanan pa proteha e areanan di reproduccion. Sinembargo, keto bay e tortuganan ta core riesgo door di actividadnan humano.
Pa sirbi como alimento na algun pais, ainda nan ta jaag riba tortuga y su webonan .
Contaminacion ta haci daño indirectamente na e tortuganan tanto riba escala di poblacion como individual.
Hopi tortuga ta muri despues cu nan keda pega den e redanan di pisca.
Ademas, e desaroyo di real estate hopi biaha ta causa perdida di habitat ora cu e neishinan na beach keda elimina.
Titulo: “Cara” di un lenga di flamingo
Ubicacion: Rif di Arashi, Aruba
Fotografo: Vasco v. Baselli
Leyenda (nota aclaratorio) di e fotografo:
Keto bay mi ta keda sorprendi cuanto beyesa bo por descubri ora bo acerca e detayenan mas chikito di e mundo submarino. Den e imagen super macro aki, e detayenan di e “cara” di e cocolishi Lenga di Flamingo (Cyphoma gibbosum) ta haya bida y casi ta parce cu e tin un sonrisa. Aruba, isla feliz, na unda te hasta e cocolishi ta hari!
Descripcion di e criatura: Cocolishi lenga di flamingo.
Cocolishi lenga di flamingo ta un especie di cocolishi di lama di tamaño chikito, pero cu colornan briyante, cu ta biba den e awa tropical di Oceano Atlantico occidental, den lama Caribe, Golfo di Mexico y e islanan di Antiyas Hulandes.
E calco lenga di flamingo ta alimenta su mes di e tehido bibo di e coralnan moli na unda e ta biba. Hembranan adulto ta pone webo den e coralnan caminda nan a alimenta recientemente. Despues di mas o menos 10 dia e larvanan ta sali.
Na bida, e cocolishi tin un color geel oranje briyante cu algun marca preto. Sinembargo, e colornan aki no ta aparece den e casca, pero nan t’ey debi na e tehido bibo di e mantel cu generalmente ta cubri e casca. E cocolishi por trek e “halanan” di e mantel aden, pa asina e casca ta bira visibel, pero esaki generalmente ta sosode solamente ora bo ta ataca e animal.
E especie aki tabata masha comun, pero el a bira bastante poco comun den areanan cu trafico halto debi na e coleccion excesivo di parti di buceadornan, kendenan ta comete eror di pensa cu e colornan briyante ta situa den e casca di e animal.
Titulo: Flotando (drif) den coriente
Ubicacion: Entre Buraco den Muraya (Hole in the Wall) y Isla di Oro, Aruba
Fotografo: Tobia de Scisciolo
Leyenda (nota aclaratorio) di e fotografo:
E Bichi Plumemero Magnifico ta un bestia bunita y mi ta aprecia di saca su potret.
Mi ta gusta uza nan specialmente como e pieza central di mi potretnan pero casi nunca riba nan so. Manera por mira riba e imagen, bo ta haya nan isola riba un coral, di moda cu si bo uza e angulo corecto, bo por logra haya e fondo blauw scur aki, cu ta casi preto. E fondo blanco y scur ta laga mi disfruta con e topico principal ta destaca su mes contra e fuerte contraste di e fondo oceanico cu ta blauw scur.
Descripcion di e criatura: Bichi cu pluma.
Bichi cu pluma ta famia di bichinan den tubo marino y cu ta biba sin cu nan ta move. Nan ta conoci pa nan tentaculo fuerte cu ta sali for di nan tubo y cu ta parce un stoffer.
Bo ta haya un bichi cu pluma hopi biaha den e zonanan di e rifnan na henter mundo y nan ta posiciona nan mes den coriente suave na unda tur dia nan por haya cuminda di plancton cu ta suficientemente suave pa asina no daña nan corona cu tin pluma. E corona cu pluma , for di cua el a haya su nomber, ta un parti special di su curpa cu e ta uza pa por gara plancton y hinca den boca.
E bichinan cu pluma no tin ni cara ni wowo, pero nan por detecta cambio di luz y asina nan por uza e sensibilidad di luz aki pa proteha nan mes contra depredadornan. Si un bichi cu pluma detecta un sombra of si e ta siniti su mes menasa, e ta retira su mes den su tubo pa asina haya proteccion. Tambe e tin e capacidad pa reproduci su mes asexualmente a traves di fragmentacion.
Titulo: E cangreu fantasma
Ubicacion: Pink Beach/Pyramid Rock Patras di Arashi , Aruba
Fotografo: Nohemy Habibe
Leyenda (nota aclaratorio) di e fotografo:
Riba mi ultimo dia di saca potret na e ‘Pink Beach’/’Baranca Piramid’ tras di e duinen di Arashi, mi a nota un movemento na e skina di mi bista. Mi a yega di mira hopi cangreu fantasma, pero nunca un asina grandi. Nos tabatin un momento di comprension mutuo ora el a laga mi saca varios potret for di diferente angulo y distancia.
Descripcion di e criatura: Cangreu fantasma
E cangreunan fantasma ta cangreunan di costa comun den regionnan tropical y subtropical na henter mundo, cu ta biba den holnan profundo den e region intermareal. Nan ta comedo di aas y depredador di animalnan chikito.
E nomber “cangreu fantasma” ta deriva di su bida nocturno y su color generalmente bleek cu ta mezcla bon cu e santo, aunke e por cambia gradualmente e color di curpa pa adapta su mes na su medio ambiente y na ora di dia.
E caracteristicanan di e subfamia ta inclui entre otro; un pata mas grandi cu e otro, wowonan den forma poco diki y largo y un curpa den forma di caha.
Nan ta semi-terestre y ta respira oxigeno di aire a traves di klina (kieuw) humedo. Regularmente nan mester muha nan klina cu awa di lama, generalmente door di saca awa for di e santo humedo of door di core contra e olanan pa asina nan haya caricia di e olanan. Sinembargo, nan por keda solamente pa un tempo limita bou di awa, sino nan ta hoga. Nan ta keda den nan hol durante e parti mas caluroso di dia y durante e parti mas friu di invierno.
E cangreunan fantasma ta ser afecta negativamente door di actividadnan humano riba e beachnan, manera ora hende ta pasa trapa nan, construccion di dijk of e presencia di materia inorganico contamina. Debi na su distribucion global y e facilidad con por inspecciona nan holnan, e cangreunan fantasma ta ser considera indicadornan ecologico valioso pa evalua rapidamente e impacto di hende cu ta stroba den e habitat di beach.
E souvenir vel aki y Envelop di Prome dia di Emision ta obtenibel na Post Aruba na Oranjestad y San Nicolas.
Pa mas informacion tocante e serie di stampia “Bida Marina”, bo por consulta e pagina di Facebook: Aruba Stamps of pagina web: postaruba.com/philatelic/


text:
E siman aki a habri ku un otro bon notisia, i esnan ku konosé mi di aserka òf ku ta sigui mi riba mi retnan sosial sa ku na momentu ku mi ta papia di bon notisia, mi ta papia di mas kupo di trabou na Kòrsou. Awe atardi mi tabata presente na rueda di prensa organisá pa Chata,CRA i horecaf na unda a lansa e Island Job Fair ku lo tuma lugá djasabra 19 di Mart próksimo, 10:30am te ku 5:30pm na Mariott Royal ballroom.
Mi ke supliká abo ku ainda ta buskando trabou pa no pèrdè fe i partisipá na e Island job fair aki,
Debí na kresementu den turismo lo bini mas o ménos 4000 kupo di trabou mas ku mester wòrdu yena huntu ku esnan ku tabata tei kaba.
Manera mi a bisa den e rueda di prensa, komo minister di labor mi ta sostené e trayekto aki kompletamente, paso na e momentu aki tin hopi hende ta buska trabou i e Island Job fair aki ta un bon oportunidat. Aña 2022 ta aña di trabou.Manera nos ta mira oportunidatnan tei na gran eskala, p’esei laga nos gara e oportunidatnan di trabou ku dos man.


text:
Alberto (Chos) Romero a risibí dia 28 yüni 2019 riba su propio petishon un retiro honorabel komo presidente di direktiva di Fair Trade Authority Curacao (FTAC). Huntu ku e miembronan señor Roland (Rob) van den Bergh i señor Gerard Bakker, señor Romero a forma e promé direktiva di FTAC nombrá na 1 aprel 2017.
Señor Van den Bergh komo visepresidente lo remplasá señor Romero e temporada benidero. Lo bai yena e vakatura ku a surgi lo mas lihé posibel. FTAC ta gradisí señor Romero pa e trabou di pionero ku el a ehersé komo presidente di FTAC i ta dese’é hopi éksito ku su trabounan den futuro.
Alberto (Chos) Romero ta tuma retiro komo presidente di FTAC
Alberto (Chos) Romero a risibí dia 28 yüni 2019 riba su propio petishon un retiro honorabel komo presidente di direktiva di Fair Trade Authority Curacao (FTAC). Huntu ku e miembronan señor Roland (Rob) van den Bergh i señor Gerard Bakker, señor Romero a forma e promé direktiva di FTAC nombrá na 1 aprel 2017.


text:
No ta pasa un dia sin cu por lesa un cantidad di keho den medionan social riba e cancelacionnan sea retrasonan di oranan, hasta dia riba vuelonan di Insel.
Esaki ta trata specificamente riba e rutanan Aruba, Corsou, Boneiro y St. Maarten. Despues cu Tiara Air y Aruba Airlines a bula afo, Insel tin e monopolio riba e rutanan aki. Minister di Transporte Otmar Oduber a priminti un par di luna pasa (den un entrevista cu Bon Dia Aruba) cu lo hiba un combersacion serio cu e compania pa adres e problema di retrasonan. Y tambe riba e prijs exorbitante di ticket.
Pero te ainda no ta conoci kico e resultado di e combersacion aki ta y tampoco por mira un mehoracion den e servicio di e compania di aviacion.
Kehonan tambe tin di e pasaheronan cu no ta ricibi niun recompensa. Tin diferente discusion riba Facebook entre otro kico por haci. Bon Dia Aruba a puntra Luciano Maduro di Dienst Huur- en Consumentenzaken (DHC) si nan a haya keho di pasaheronan bulando cu Insel. E ta bisa cu te ainda ningun hende a duna keho relaciona cu algun mal contento of mal experiencia di biahe. E ta invita hende pa pasa cerca nan oficina na Wayaca of yama 5829914 pa cualkier keho si no un aerolinea no ta recompensa.
Kico bo por haci
E departamento a saca un relato 8 di augustus cu informacion relevante pa cancelacion di vuelo. Nos lo publica esaki un biaha mas como cu nos ta ripara cu hende ta indica cu nan no sa kico nan por haci:
Na Aruba no tin un ley apart cu ta regla derecho di pasahero den aviacion, manera ta e caso na Hulanda via ordenansa di derecho di consumido (EG) nr 261/ 2004. Pues e reglanan general di acuerdo nan lo ta valido, pero prome cu esaki lo conta kico ta regla den e acuerdo di biahe y tambe e condicion nan general, teniendo na cuenta cu esaki no mag di ta irasonabelmente pisa pa e pasahero (art. 6:231-247 BWA).
Ora un vuelo wordo cancela, den principio tin un falta den cumplimento di e acuerdo (incumplimento di contract; art. 6:74 BWA) y como cu cancelacion ta encera cu e acuerdo ta permanentemente imposibel, notificacion di incumplimento ta necesario. Pasahero lo tin derecho riba su placa bek door di terminacion di e acuerdo (art. 6:265 BWA) y indemnisacion di daño pa otro gastonan haci directamente relata y a consecuencia di e cancelacion di vuelo (art: 277 BWA).
Un excepcion riba esaki ta si e cancelacion di vuelo ta a consecuencia di circunstancianan extraordinario cu no por atribui na e aerolinea, por ehempel welga of clima extremo. Den e caso aki e aerolinea mester indemnisa solamente e beneficio cu ela gana y cu e no lo a gana si e vuelo lo a sigui manera acorda (enrikecimento inhusto art 6:78 combina cu 6:212 BWA).
Den e caso di Insel e directiva ya a expresa varios biaha den prensa cu nan tin problema cu nan vuelonan pa motibo di falta di piloto y mantencion di e avionnan. Bon Dia Aruba e ora ta conclui a base di e informacion di DHC, cu den casonan asina e pasaheronan tin derecho riba recompensa.


text:
Hubert Dirks, presidente di FTA Hubert Dirks ta bisa cu nan ta analisa e situacion di con e situacion ta bayendo pa locual ta trata e trabounan y relacion den area di trahado.
Sr. Dirks ta comparti cu ta keda importante pa tin maneho pa asina por wak con por balansa e relacion di e trabou, caminda e dunado di trabou por hustifica e motibo pakico e relacion di trabou ta termina.
Sinembargo ora tin retiro ta tuma luga, nan sindicato semper ta purba yega na e manera mas conveniente pa nan miembro, e ta bisa cu ta bringa pa e persona por tin su bon pago.
Nan ta yega na e miho pago sea di retiro cu ta necesario y husto pa e persona. Mirando cu tin problema social caba y problema di trabou pa motibo di pandemia, si empleado bay perde trabou mester por tin un otro manera pa sigui draai.
Sr. Dirks ta bisa cu Aruba ta chikito y no por crece mas, a wak con economia a cay durante pandemia, y a pone tension den mercado laboral. E ta importante pa enfoka den e situacion local.


text: Diabierna anochi a drenta informe di un pelea formal cu machete y cu tin hende herida, mesora a dirigi tanto polis como ambulans na e sitio. Como cu tabata trata di un pelea formal y cu arma envolvi a dirigi varios patruya di otro distrito tambe. Na yegada di e prome patruya a wak cu esaki ta un problema formal cu basta mirones tambe y a pidi pa mas patruya cual ya tabata na caminda. Un persona a resulta herida pero no kier a haya atencion di ambulans mientras polisnan mes a detene 2 persona. Na e sitio tabata tin yen di gritamento y zundramento polis a manda tur hende pa nan cas y keda paden como tambe e mironesnan a ser cori for di e sitio. Asina e situacion por a calma.


text:
Preparashon pa derecho penal hubenil pedagógiko pa Hulanda Karibense
E komportashonnan kastigabel ku ta okurí mas tantu bou di hóben na Hulanda Karibense ta ladronisia i kore outo sin reibeweis. Esaki ta sali for di investigashon di e Sentro di Investigashon i Dokumentashon Sientífiko (WODC, Wetenschappelijk Onderzoek- en Documentatiecentrum). Organisashonnan den e kadena penal ta positivo tokante e introdukshon di e derecho penal hubenil na Hulanda Karibense. Ku esaki ta skohe pa un enfoke pedagógiko serka persona hubenil ku ta kometé echo kastigabel.
Pa prepará pa e introdukshon di e derecho penal hubenil na Hulanda Karibense WODC a investigá e índole i grandura di e echonan kastigabel ku menornan di edat i adultonan hóben tabata kometé na 2018. Tabata trata di un total di 105 persona hubenil den e gruponan di edat di 12-18 i 18-21 aña, ku a haña nan den kontakto ku hustisia. E echonan kastigabel ku ta okurí mas tantu ta ladronisia i kore sin reibeweis. Pa mas di mitar di e personanan hubenil tabata e promé bia ku nan a bini den kontakto ku hustisia.
For di e investigashon di WODC ta sali tambe ku organisashonnan den e kadena penal ta positivo tokante e introdukshon di derecho penal hubenil na e islanan BES. Derecho penal hubenil ta ofresé mas posibilidat pa duna persona hubenil bon yudansa i guia. Asina partnernan den e kadena tambe a prepará kaba pa e ehekushon di derecho penal hubenil, por ehèmpel siguiendo kurso i training.
Derecho penal hubenil: stimulá hóben pa un kambio positivo di kondukta
Ounke e derecho penal aktual na Hulanda Karibense tin stipulashon ekstraordinario pa hóben te diesocho aña, ainda no ta eksistí derecho penal hubenil separá. Esaki regularmente ta kousa ku hóbennan ta haña e mesun kastigu ku adulto òf ku no ta trata kasonan di hubentut mas aleu. Asina e hóbennan no ta haña e guia adekuá pa evitá ripitishon.
Ku e introdukshon di derecho penal hubenil lo bini mas posibilidat ku ta kuadra ku hóben pa dil ku kondukta kastigabel. E preparashonnan pa esaki ta den ful swin. Ta ferwagt ku e aña aki mes lo introdusí derecho penal hubenil na Hulanda Karibense. Ku esaki lo afiliá na e puntonan di salida di e Tratado Internashonal di Derecho di Mucha (IVRK).
Karakterístiko pa derecho penal hubenil ta e enfoke pedagógiko i e ‘despacho fuera di hustisia’ pa delito leve, komparabel ku e kastigu Halt na Hulanda Oropeo. Esaki ke men ku un kastigu pa un delito leve manera destrukshon, falta skol òf kore outo sin reibeweis tin un karakter edukativo. Ta despachá e kastigu aki pafó di korte, pa asina e hóben no haña un ‘strafblad’ mesora. Un medida di kastigu asina tin e meta sí pa influensiá e kondukta positivamente, mehorá e ambiente di e persona hubenil i evitá ripitishon di kondukta kriminal.
Den kaso di delito pisá por imponé detenshon hubenil. Esei ta un kastigu di prizòn pa hóben i lo sosodé solamente komo último rekurso, si no tin otro posibilidat.


text:
Tanki Leendert – Diadomingo mey anochi pa dialuna polis a wordo informa di un chauffeur burachi tras di stuur, poniendo su mes y trafico contrario den peliger grandi.
Sero Blanco bay nort
Ariba e caminda di Sero Blanco un automobilista tras di e Toyota a ripara cu e auto ta haciendo straño. Un rato e tawata pone señal pa bira bay links y un otro rato e pone pa rechts.
Memey caminda e tawata brake y sigui.
A tuma contacto cu polis
E auto momento cu e la yega Paperclip Rotonde e no bay rechts, sino bira bay links, direccion rotonde di Acero na Tanki Leendert.
Mesora a mobilisa varios unidad di polis ariba caya pa intercepta e vehiculo aki mas lihe cu ta posibel prome.
Di e manera aki a sigui avisa polis unda e auto tawata bayendo, ora e la yega rotonde di Acero e la bay nort pasando Blue Moon.
Prome cu e la yega rotonde di Tanki Leendert e la bay rechts, drentando patras di Stern y a bay para dilanti un cas haciendo cu eynan e ta biba.
Polis a yega
Eynan ta unda varios unidad policial a yega y mesora a bay over na detene. A bahe for di auto mientras un otro agente tawata yegando cu e Alco Sensor.
A pone supla y mas cu obvio e lo no a pasa e test di alcohol mirando cu e no por a para ariba su pianan.
Momento cu a bay over na detene, e kiermen e mester traha mainta.
E ora e la bisa tambe cu e ta biba banda di Kentucky na De LaSallestraat. Polisnan a hibe warda unda e lo haya un luga pa sosega y asina evitando di por a comete un accidente serio ariba caminda.


text:
Como Store- y Counter Manager di Parbel, Angelica Rojas, prome cu e crisis di coronavirus tabata dedica su tempo na su trabou den e mundo di beyesa na Penha Aruba. E ta planifica y tambe ta motiva su team pa duna e miho servicio na nan clientenan. E contacto directo cu e clientenan cu ta drenta e tienda na Plaza Daniel Leo, cu ta varia for di e turistanan di crucero y esunnan cu ta hospeda na e hotelnan como tambe nos hendenan local, a crea un situacion cu no tabata facil pa anda cu ne, p’esey e prome medida di parti di Penha tabata pa cera e tienda na Palm Beach Plaza y despues baha e horario na Playa pa finalmente cera e tiendanan.
Ki impacto COVID-19 a causa den bo bida y plannan?
Hopi preocupacion pa tur locual mundo completo ta pasando den dje. Nos mester prepara con pa anda cu e situacion y efecto di salud. Tur e situacion ta obliga nos pa reflexiona, no solamente pa e salud fisico pero tambe salud mental. Distanciamento social ta pone cu e hendenan ta bira mas solidario cu otro y cuida nos mes mas.
“Cu fe y perseverancia nos ta sali dilanti di henter e situacion aki”.
Con bo rutina diario a cambia awor cu bo no ta trahando?
E ta necesario den e crisis aki pa bira creativo pa no trece ansiedad cu efecto secundario. Mi ta practica mi hobby preferi cu ta coremento, tambe mi ta lesa buki, haci ehercicio na cas y cushina. Den hopi hende tin e miedo pa contagia y p’esey ta importante pa sigui e reglanan stipula pa Gobierno di Aruba, cu ta haciendo nan maximo esfuerso pa preveni nos comunidad di wordo contagia cu e coronavirus, cu ya a mata masha hopi hende mundialmente.
Con bo ta mantene positivo den e crisis aki?
Mi ta probecha e momento aki pa reflexiona, saca tur cos positivo di e crisis y wak semper e banda positivo. Nos tin menos contaminacion, e hendenan ta haci actonan di bondad y oportunidad pa creatividad. Mi ta haci uzo di mi tempo pa haci cosnan cu mi no tabata haci prome door di e bida druk. Nos tin e bendicion di biba riba Aruba cu ta un isla bendiciona. Cu fe y perseverancia nos ta sali dilanti di henter e situacion aki.


text:
KRALENDIJK- Sekretario di Estado pa asuntonan interior i di Reino (BZK), Alexandra van Huffelen ta pensa ku trahamentu huntu ta masa importante pa logra sierto kos pa e islandan di Karibe Hulandes.
Esaki Van Huffelen a bisa djaluna atardi den un kombersashon ku Awor.nu. “Mi tin ku bisa ku nos tin un tim di ministerio, departamento i kolega ministernan, ku tur ke traha huntu pa e islanan aki realmente bai dilanti.
Sèn
Segun van Huffelen, den e akuerdo di gobernashon di e gabinete Rutte IV, tin basta sèn adishonal presupuestá pa Karibe Hulandes.
Sin embargo, Van Huffelen a enfatisá ku koperashon ku mandatarionan na Boneiru tambe ta bai ta un faktor krusial. “Nos no por hasi kos nos so. Pa mi bisele aun mas fuerte: esei no mester ke tampoko. E yabi mester ta den kooperashon real entre tur ministerio, departamento, pero tambe mandatario na ámbos banda pa nos por logra kosnan signifikante pa e islanan aki.
Pobresa
Aunke Van Huffelen a bisa di un banda ku ela keda impreshoná pa e bunitesa di e islanan i tambe su habitantenan, e ta sinti preokupashon tambe pa e problema persistente di pobresa riba e islanan. “Esaki ta rekerí pa nos redoblá nos esfuersonan i realmente traha huntu pa nos por kombatí pobresa”. E sekretario di estado a atmití ku varios kos a bin huntu ku lo por afektá e forsa di kompra riba e islanan. “Huntu ku entre otro mi kolega Marnix van Rij, di fiskalidat i servisio di impuesto, mi ta studiando kon nos por aliviá algun di e problemanan aki.


text:
Aruba
Iglesia Cristo Rey a celebra Dia di Corpus Christi
Diadomingo iglesia Cristo Rey a celebra Dia di Corpus Christi. Nan a recorda e curpa y sanger di Cristo. Mayoria hende cu a ricibi sa e significacion cu esey tin.
Pastoor Andry Soto a splica p’e motibo ey Parokia Cristo Rey a haci un bunita procesion cu e santisimo sacramento den e bario di Brasil. Tabatin shete monumento y na cada uno tabata resa. A cuminsa resa pa pais Aruba, asina pa enfermo, esunnan cu ta pober, cu ta pasa den momento dificil, pa sacerdotenan. Kiermen tabata momento di adoracion, momento di reconoce Hesus den presencia real, pero pidiendo bendicion pa pais Aruba.
E intencion tabata pa bay den bario y na un manera bunita Hesus a bishita nan. Segun pastoor Soto, esey ta e parti cu Hesus semper ta presente den e santisimo, sacramento di altar, ora hopi hende ta presenta na misa pa resa. Tambe iglesia Cristo Rey tin un kapel, e Tabernacle.
Pero e biaha aki tabata bunita cu e santisimo a sali rond di parokia pa bishita e fielnan. Esey tabata pa nan sinti di un Dios cu ta compaña nan. “E no ta scondi, sino ta compaña nos cada momento di nos bida”, pastoor Soto a expresa.
Pa mas lesa TREMPAN.COM.


text:
Kralendijk – Tourism Corporation Bonaire huntu ku BONHATA i Entidat Publiko (OLB) lo lansa e programa di ‘Bonaire Friendly Safety Seal’ (BFSS) riba nos isla. E programa di sertifikashon aki lo duna nos i nos bishitantenan un sentido di seguridat durante nan estad
íia den e parti di salú i seguridat.
E meta di e programa di sertifikashon ta pa mehorá e protokòlnan di higiena i seguridat rònt Boneiru i sigurá
, ku negoshinan lokal den sektor turistiko ta kumpli ku e standartnan relashoná ku e programa ofisial di ‘Bonaire Friendly Safety Seal’ (BFSS).
Pa por wòrdu rekonosí i pa risibí e serifikado di BFSS, negoshinan lo tin ku atherí na diferente protokòl, pólisanan, i inspekshon ‘on-site’. Ora ku e asesornan duna aprobashon, e negoshinan lo risibí e ‘seal’ ofisial di oro, kual lo mester wòrdu desplegá na e negoshi, i tambe riba nos plataformanan ònlain.
E programa di BFSS a ser kreá dor di TCB i ta ser akreditá i rekonosé dor di Qesh Services. Qesh Services tin mas di 20 aña di eksperensia profeshonal pa implementá manehonan di sistema den kalidat, bienestar, seguridat i salú.
Lo tin 10 diferente kategoria ku negoshinan por skohe for di dje: Akomodashon, Kasino, Car Rentals, Operador di tur, Operador akuátiko, Taksi, Restorant, Food Trucks, Pakus i Spa/Salon.
E programa di BFSS ta planiá pa wòrdu lansá den luna di mei 2021, kuminsando ku seshonnan di training pa e asesornan. Siguí pa e ‘pilot program’ kaminda ta enkurashá un negoshi di kada kategoria pa partisipá. E sekuensia di implementashon di e proyekto aki ta den su fase final pa konfigurá e programa. Otro siman lo anunsiá kon i na unda negoshinan por registrá pa partisipá den e programa di BFSS. E programa di BFSS ta derivá for di e ‘Tourism Recovery Plan’ i ta wòrdu koordiná i implementá dor di TCB.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
Aruba
Pastoor Jairo Maduro: Aruba mester haya Status Aparte di Obispado di Corsou
“Mi no ta desconoci pa boso, algun ta yama mi Jairo, Pader Jairo of Pastoor di Santa Cruz. Mi ta yiu di e pueblo aki. Hende di Parkietenbos, Cas di Paloma y Dakota(tur dia). Mi tin 18 aña caba como sacerdote di misa catolico Romano, na mes tempo un hende hopi feliz den e Yamada cu Dios a haci mi”, asina e pastoor a cuminsa bisando.
“Tin hende ta gusta mi y otronan no, pero mi no ta worry cu esey. Cu Dios ta gusta mi ta mas cu suficiente.”
“Pero siendo di e isla aki, mi kier comparti algo cu boso cu hopi tempo ta den mi curason y mi ta bai bis’e sin miedo ya cu mi sa cu e no ta algo malo y tampoco e no ta algo contra ningun hende. Mi a papia cu algun hende di mi pensamento, algun a bisa mi cu mi ta soña mucho y otronan a bisa esey ta un bon idea. Tin a bisa mi cu esey ta algo cu por tarda, pero Las cosas de Palacios se van de espacio”.
“Mi rumannan, pa no ta largo…ta tempo pa Aruba bira sea un Vicariato Apostolico of un Bisdom cu nos propio Obispo! Nos tin Status Aparte esta un status “Pais” desde 1986 kiermen nos ta un pais cu Gobernador, Gobierno, Parlamento, nos mesun ley, nos mesun moneda, propio ortografia di nos dushi Papiamento. Nos pais a madura y crece den cosnan bon y tambe menos bon.”
Mas leu, e Pastoor a bisa cu “Na mi parecer, na nivel di Iglesia nos a cay un poco atras, nos ta bay slow! Corda mi ta yiu di e pueblo aki, mi mag di expresa loke mi ta mira….Bo kier sa mas kico esey lo nifica pa nos Catoliconan cu Aruba, sea e ta bira un Vicariato Apostolico of Bisdom? Awel laga mi sa bo pensamento y lo mi sigui papia e asunto”, asina Pastoor Jairo Maduro a termina bisando.


text:
DEN CHIKÍ
BATATA TA SALUDABEL?
Un artíkulo chikí pero interesante saka for di Consumentenbond.
Pa mantené e kurpa slank i elegante no nesesariamente mester evitá di kome batata. Batata siertamente ta kontené hopi kolhydrato, pero e ta yenabo bon. P’esei mayoria biaha un hende ta kome ménos di dje ku ora e ta kome aros òf pasta.
Un porshon di batata ta kontené ménos kilokaloria ku aros òf pasta, asta ora bo traha batata machiká i agregá un tiki lechi light i/ òf manteka aden.
Banda di esei batata ta kontené vitamina B6 ku ta importante pa un bon funshonamentu di bo sistema imunológiko i e sistema nervioso, vitamina C, ásido fóliko i fibra.
EKONOMIA INFORMAL
un oportunidat den tempu di krísis?
Mundialmente e pandemia di korona aki a proboká un kontrakshon drástiko di e merkado laboral. Tantu ekonomia di paisnan fuerte komo esnan ménos fuerte a mira kon den tur klase laboral hopi hende a pèrdè trabou a konsekuensianan di covid-19. E echo di no tin trabou òf no por a traha normal, kompañá pa e medidanan di keda kas, a pone hopi hende kai den un frustrashon real. Kon ta hasi traha di e forma aki? Ta sea “muri di hamber òf muri di e vírus”, ta algun dje gritunan di desesperashon ku bo ta tende.
Mester bisa si ku e impakto di e korona vírus aki lo por tabata muchu mas opio si no tabata pa e echo ku hopi sektor a adaptá lihé digitalmente durante e último lunanan. A fasilitá ku empleadonan por a traha na kas òf hasi posibel pa e kliente por atkerí su servisio òf kumpra su produktonan for di kas, hasi bestelling for di kas…
Pues, manera den tur tempestat òf sirkunstansia fèrfelu, por presentá un di 2 oportunidat. Esaki ta konta tambe pa esnan ku a pèrdè trabou dor dje pandemia aki.
Aki nos ta papia entre otro di e sirkuito di ekonomia informal. E sektor informal aki semper a ofresé oportunidatnan ekonómiko prinsipalmente na esnan ménos pudiente òf ku no por a drenta e sirkuito laboral, tambe por a yega na un granito finansiero. E sektor di ekonomia informal ta parti importante di e ekonomia di merkado, ku ta nifiká ku ta produsí un produkto òf servisio pa bende pa generá un benefisio ekonómiko propio.
Durante di e temporada ku nos aki tabata den lockdown nos por nota kon kreativo nos e hende por bira…Tabatin shoumentu kuminda, kostura i obra di man, trahamentu di pan i kos dushi…Si e tur esakinan tabata posibel komo pasa tempu, dikon no ban hasié awor di forma serio I dediká?
Algun ehèmpel:
Ofresé servisio di transporte, spesialista den dekorashon, guia pa hende grandi,
bendementu di kuminda, servisio di catering, spesialista di beyesa (manikür, pedikur, kabei), servisio di limpiesa kas i ofisina, fotografia komersial i turístiko, agrikultura den chikí.
Den e mundu teknológiko tambe tin
posibilidat pa esnan ku ta dominá e materia
i ta na ”kas” den e mundu ei. Asina bo ta
mira ku “sinta ketu” no mester ta un
opshon. Nos konseho: Bai den bo mes,
pone riba papel e lokual bo mes ta kere bo
ta bon den dje I ban wak kon por krea
un posibilidat finansiero nobo
for di dje…EXITO..!!


text:
NEW YORK CITY, New York – E secretario generla di Nacionnan Uni, Ban Ki-moon, a denuncia awe dilanti di lidernan mundial e matansa di e regimen Sirio y a defende cu e futuro di e pais no por depende unicamente di e destino di su presidente, Bachar al Asad.
“Hopi grupo a mata hopi inocente, pero ningun mas cu e Gobierno di Siria, cu ta sigui mandando barinan di explosivo den bario y cu sistematicamente tortura miles di detenido,” Ban a bisa durante e apertura di e Asamblea General di Nacionnan Uni.
Fuente: EFE News


text:
Kralendijk- E aña aki tampoko lo por bai kampa kant’i laman den e dianan di Pasku di resurekshon. Esaki gezaghebber Edison Rijna a komuniká den su rueda di prensa djabièrne mainta.
Aunke e asina yamá Nivel di Riesgo 5 por lo pronto ta na vigor te dia 19 di mart, Rijna a primerá kaba ku e aglomerashon tradishonal, kant’i laman lo no ta responsabel.
Esaki ta bira e di dos aña tras di otro ku no por hasi e kampamentu tradishonal kant’i awa den dianan di fiesta. Asina tambe karnaval i Dia di Rincon, tambe a wòrdu kanselá pa e di dos aña konsekutivo.
Di mes no por eksluí ku e medidanan na vigor lo wòrdu alargá si e kantidat di kontagionan na Boneiru no kuminsá baha.
Lesa tambe:


text: Diaranzon anochi a drenta informe di un caso di atraco riba pareha tusita di edad banda di Holiday Inn, mesora a dirigi un patruya na e sitio. Na yegada di e patruya a bin compronde cu e pareha turista cu tabata riba beach a bira victima di ladronicia. Aki dos hoben a pasa man pa tas di turistanan di edad y huy na pia. Un di nan ta color scur cu shirt berde. Polis a topa cu e security cu a bati alarma y djey e pareha turista di edad halto tambe a acerca Polis. Nan a splica cu e ladronicia a sosode riba e beach. A cuminsa un buskeda mesora pasobra e ladronnan a core bay direccion pariba den Palm Beach. E turistanan a perde placa, telefon y tambe pertenencianan personal cu tabata den e tas. Varios unidad a cuminsa un buskeda intensivo den e area pero no a logra topa cu e ladronnan. E turistanan tabata hopi disgusta cu net riba e One Happy Island nan a ser horta di es forma aki. Polis a hinca e pareha den auto di Polis y hibanan warda di Strand Politie pa asina nan haci nan denuncia.


text:
Diadomingo awor, 19 di juni, iglesia catolico ta celebra Fiesta di Corpus Christi, Curpa y Sanger di Señor. Pastor Jairo Maduro y Pader Jose M. Nava di parokia “Inmaculada Concepcion”, Santa Cruz ta invita un y tur, specialmente tur mucha cu a caba di ricibi nan Prome Santa Comunion, pa bisti nan paña bunita pa cana den procesion cu Santisimo. Ta haci un apelacion na mayornan, pa bin cu henter famia y compaña nan yiunan na e Santo Misa y procesion cu caracter festivo na honor di Señor, Kende ta bibo y presente den hostia, curpa, sanger y divinidad y digno di tur adoracion. E Sacrificio di Misa ta cuminsa pa 8:00 di mainta y e procesion lo tuma lugar na final di Misa riba e parking lot. Paz di Cristo sea semper cu boso.
“Ami ta e pan bibo cu a baha for di Shelo; si un hende come di e pan aki, e lo biba pa semper.” Juan 6:51


text:
Na nomber di famia, nos ta gradici tur famia, bisiña, amigo(a) y conocirnan pa tur atencion durante enfermedad y pa tur e mensahe, di consuelo ricibi, relaciona cu fallecimento di nos defunto stima:
Andresita F. Helder-Luidens
“Mama Sita“
*30-11-1933 – †09-06-2022
Gradicimento ta bay na Dr. Anthony y su assistentnan, Dr Horacio O. Hospital seccion B4 pa nan bon trato, Kimberly Hoo y personal di Trinity Aruba.
Cas Cristelle. Jufr Jamy pa su asistencia.
Na tur esnan cu a judanos pa transporta y cuida Mama Sita tur e ultimo añanan cu su salud a bay atras.
Na Pastoor Jairo Maduro pa e bunita sirbishi y palabranan.
Na Legion di Maria pa e rosario y bunita oracionnan.
Na Obituary Aruba pa nan bunita transmicion.
Na Aurora Funeral Home pa e bunita asistencia
Pa tur cu a manda flor, krans, haci jamada, a sostenenos via mensaje of oracion, cu a yuda di un of otro manera na momento di fayecimento y entiero di nos ser stima.
Boso sosten tabata di gran consuelo pa nos.
Alavez nos ta invita pa 3 Santo Sacrificion di misa pa recorda Mama Sita:
Dianan:
Diamars: 21 juni 2022 pa 7:00 pm
Diahuebs: 23 juni 2022 pa 7:00 pm
Diasabra: 25 juni 2022 pa 7:00 pm
Tur na misa Inmaculada Concepcion na Santa Cruz,
Despues di ultimo Santo Sacrificio di Misa lo tin un Santo Rosario na cas Santa Cruz 81.


text:
A KUMINSÁ KU PREPARASHON PA E PROSESO DI LIMPIA PLAYANAN KU YENA KU SARGASSUM
MINISTERIO KONSERNÍ SALUBRIDAT PÚBLIKO, MEDIO AMBIENTE I NATURALESA
A KUMINSÁ KU PREPARASHON PA E PROSESO DI LIMPIA PLAYANAN KU YENA KU SARGASSUM
PUBLIKÁ RIBA 02 MART 2022
Willemstad – Ta temporada di sargassum den Karibe i Ministerio di Salubridat, Medio Ambiente i Naturalesa (GMN) a kuminsá ku preparashon pa por start ku e proseso di limpia playanan ku yena ku sargassum.
Semper durante sierto temporada di aña, Kòrsou i paisnan den Karibe ta risibí e asina yamá “sargassum”. Sargassum ta un “zeewier” ku ta krese na abundansia den laman rondó di e isla di Bermuda i otro islanan den besindario. Ora e sargassum lòs, e ta kuminsá drif riba laman i plama den laman Karibe. Ku otro palabra, semper tabatin i den futuro tambe lo tin sargassum den nos área.
Último añanan e kantidat di sargassum a bira mas i mas un molèster na diferente playa na parti nòrt wèst i tin biaha tambe zùit ost di Kòrsou. Boka Asencion i St. Jorisbaai ta dos playa ku mas tantu molèster kada aña di nobo. Konsekuentemente limpiesa di e dos playanan akí a bira parti di GMN su trabounan regular. Esaki ta tuma lugá dos bes pa aña.
Asina ku GMN haña e promé alerta serka Wardakosta òf for di Boneiru, ta kuminsá monitoriá e situashon di sargassum riba laman i tambe opservashon di playanan. Ora tin indikashon ku e sargassum riba laman a baha, GMN ta kuminsá ku e parti di limpiesa na e dos playanan. Ta di sumo importansia pa limpia e sargassum, teniendo kuenta ku e naturalesa ku ta biba den e awanan akí. Por ehèmpel tin diferente turtuga ku gusta bba den e áreanan akí i e presensia di sargassum por tin efekto negativo riba bida di e turtuganan. Tur aña, otro organisashonnan manera Sea Turtle Conservation Curaçao i Stichting Uniek Curaçao ta aportá na limpiesa di e dos playanan menshoná i tambe otro playanan.
Aktualmente tin hopi sargassum ku ta yegando tera na Kòrsou i tin mas na kaminda. Por lo pronto, GMN ta sigui monitoriá e situashon promé ku pasa na limpia e sitionan ku ta yena ku sargassum.
E potrètnan ta duna un bista di e situashon aktual di sargassum na Kòrsou.


text:
E kompra di UTS dor di e kompania Flow a trese konsekuensianan pa nos merkado di telekomunikashon. Esun ku nos komo konsumidó ta nota dirèkt ta e echo ku bo tin un kompania ménos pa kompará i skohe di dje na momentu ku bo ke kumpra servisio di telekomunikashon. E limitashon di eskoho aki ta pone ku si bo provedor di telekomunikashon kambia kondishonnan, pakete òf preis di su produktonan, abo konsumidó no tin hopi otro opshon pa stòp bo kontrakt i kumpra e servisio na un otro kompania.
Merkado di telekomunikashon, meskos ku di awa i koriente, tabata unu regulá den pasado. Regulashon ta nifiká ku gobièrnu ta intervení den e merkado pa garantisá suministro, disponibilidat, preis i akseso na un produkto òf servisio, komparabel ku kombustibel òf produktonan den makutu básiko.
Pues ménos kompetidó tin riba un merkado, mas e merkado por keda regulá i mas kompetidó independiente di otro tin riba un merkado mas liber i habrí e merkado por ta. Ta tarea di gobièrnu pa monitoriá merkadonan i intervení na momentu ku tin indikashon ku no tin kompetensia sanu i habrí riba un (parti) di merkado.
Na Kòrsou nos konosé algun aña kaba e Outoridat di Kompetensia (FTAC) ku ta e outoridat independiente ku ta kontrolá nos merkadonan no regulá pa asina tin kompetensia liber i ku no tin estorbo pa kompetidónan nobo subi i bende riba un merkado. Un di FTAC su tarea ta pa kontrolá i sanshoná tur aktonan di kompania ku ta impedí un bon funshonamentu di un merkado liber. Por pensa na aktonan manera trahamentu di afsprak di preis pa konsumidó, partimentu di merkado entre kompanianan i ponementu di estorbo pa kompetidónan nobo subi un merkado.
Si un kompania baha preis òf tarifa di su produkto òf servisio nèt promé ku un kompania nobo kuminsá bende e mesun produkto òf servisio ku e intenshon pa saka e kompetidó nobo fo’i merkado pa despues ku e kompetidó nobo bati fayit e hisa su preisnan bèk, e ta hasiendo mal uso di su posishon di poder riba e merkado. Esaki tambe por ta un akto kastigabel ku FTAC ta kontrolá.
REGULASHON DI MERKADO DI TELEKOMUNIKASHON


text:
Power News Blog
Un Firma Farmaseutico Mericano ta Anuncia test nan positivo pa vacuna di COVID-19Read More
Di Aruba pa Aruba, inisiativa di ayudo di Power FM 101.7 hunto cu e Comunidad.Read More
Shelter in Place for dia Diadumingo awor, Aruba ta ser proibi di sali for di casRead More
Speed andrade den cuarentena despues cu warda costa a constata di a tene contacto cu piscador nan VenezolanoRead More
Power FM 101.7 kier e reitera su responsabilidad y compromiso cu e comunidad di ArubaRead More
Apesar di tur e suplica di Prome Minister di Aruba y di KPA dia #2 di toque de queda cu 45 detencionRead More
MENU PRINICIPAL
PROGRAMACION
Telephone: +297 585 2021
E-mail: info@powerfm1017.com


text:
Training Biblical Counseling: ANGER
Fig Tree Training Institute ta invitá bo na nos di tres seshon di training. E training video lo ta ONLINE - bo mes orario, bo mes tempo! Pa tres dia largu bo por ripití e video kuantu ku bo ke. Nos ta finalisá e training 23 Mei djadumingu anochi 7or ku un seshon interaktivo LIVE ku Konsehera Bibliko Caroline van Romondt via Google MEET.
Djaweps 20 di Mei nos ta manda via email e kódigo pa log in pa esnan ku a registrá i paga pa haña akseso na e video i dokumentonan di lès.
Pa mas informashon: Whatsapp: +5999-528-5090


text:
Servisio pa Obra Públiko
Servisio pa Obra Públiko ta sòru pa mantenshon i konstrukshon nobo di infrastruktura físiko (riba tera i bou di tera), fasilidatnan públiko, espasionan públiko i áreanan ‘bèrdè’. OW ta, den poko palabra, e organisashon di konstrukshon i ingenieria sivil di Kòrsou. E organisashon aki ta responsabel tambe pa atministrashon di e mapa topográfiko di Kòrsou, kùrmentu di instalashonnan di koriente, i tambe kùrmentu di ketelnan di stom.
Tareanan
- Pone i mantené sistema di riolering i purifikashon di awa;
- Maneho di e planta di purifikashon di awa di riol i su pòmpnan;
- Pone i mantené riolering pa áwaseru;
- Pone i mantené kayanan, plenchinan i mobilario di kaya;
- Pone i mantené brùgnan i viaduktonan;
- Planifikashon tékniko di e infrastruktura pa plannan di parselashon di terenonan i kordinashon tékniko pa prepará terenonan pa konstrukshon;
- Maneho di e registro básiko topográfiko;
- Midimentu di tereno;
- Registrashon di puntonan di altura di superfisienan;
- Kordinashon tékniko di mantenshon di edifisionan i instalashonnan di gobièrnu;
- Preservá propiedatnan di gobièrnu;
- Implementá maneho di e mangasina di gobièrnu;
- Kùrmentu di instalashonnan di koriente;
- Kùrmentu di ketelnan di stom;
- Duna pèrmit pa trabounan di kobamentu, transportashon di materialnan pisa, konstrukshon di stèlazje i limpiesa kantu di kaminda;
- Sòru pa depósito di vürwèrk i eksplosivo.
Drenta den kontakto:
Telefon: +5999 433-4444
Adres: Landhuis Parera, Parera z/n


text:
E profesionalnan di fisioterapia ta preocupa pa loke ta nan futuro. Esaki a wordo expresa door di nan vocero Marlon Maduro.
Nan ta preocupa pa existencia di nan consulta y profesion aki na Aruba, mirando e decision tuma door di Hulanda cu mester corta den gastonan di Salubridad Publico. E trabou di un fisioterapista ta acopla cu e tratamento medico cu a lo largo lo yuda baha e gastonan.
E tratamento di fisioterapia ta mas tanto awo curativo, pero e por ta preventivo tambe. Tratamento no ta masashi so. E por bay den area di siña e pashent ki tipo di ehercicio ta bon pa su estado di salud. Siña con pa anda cu dolornan, cu stress, cu tension, inclusive cu problemanan cardiovascular. Awo por ehempel, ta tratando personanan cu problema di pulmon, pa siña nan con pa haci ehercicio pa nan pulmonnan y con pa e curpa por recupera miho despues di Covid-19.
Hopi di e problemanan di antes cu e pashentnan cu nan ta haya ta pa siña nan bira mas movibel. Mayoria tin trabou di oficina y ta sinta masha ora, cual ta afecta nan salud. Ta siña nan kico tur nan mester haci pa musculonan no tranca. Mas movecion ta miho pa problemanan cardiovascular, respiratorio y musculonan mas relaha. Cu yegada di Covid-19, ta masha importante movecion, pero hopi hende no sa kico ta e miho cosnan cu nan por haci pa nan curpa.
E asociacion kier sa con por yuda pa nan profesion bira mas grandi. Awo ta trahando riba nan limite. Mester mas di e profesionalnan, mas ainda mirando cu pueblo ta enveheciendo y e cantidad di tratamentonan cu nan por duna pa aña ta limita. P’esey a manda un lista di pregunta pa esnan cu ta participa den e proximo eleccion. Mas ainda, pasobra tin diferente hoben di Aruba cu ta finalisando nan estudio.


text:
KRALENDIJK – Awe mainta a inisiá ku e programa di e ‘Kickoff Masterplan 2030 Conference’. Promé ku e parti ofisial di e programa a kuminsá e hóbennan di Byof Arts tabatin e tarea pa komo animador duna nan vishon riba futuro. Un tremendo presentashon kaminda nan a risibí un fuerte aplouso. Seguidamente a papia Glenn Thode, eks gezaghèber di Boneiru i Saignee Evertsz kendenan a fungi komo maestro di seremonia. Nan a splika tokante e programa di e dia i menshoná nòmber di esnan presente for di eksterior i otronan ku ta tuma parti na e ‘Kickoff Master plan 2030’. Seguidamente a dirigí palabra gezaghèber di Boneiru Edison Rijna. El a menshoná ku e ta kontentu di por ta tuma parti na e aktividat ariba menshoná. “Mi ta bai konta algu ku mi a eksperensia i ku hopi di boso sa di dje, Ta trata di e kantika ku e konosido Rudy Plaate a kanta pa e isla di Kòrsou. ‘Mi ke sa’. El a kanta di ekonomia i diferente kos di 1980, i kiko lo bai ta na aña 2000, “entre otro el a menshoná. Despues a papia diputado James Kroon, ku a elaborá tokante e master plan di tráfiko na Boneiru. Tambe el a papia di e diferente situashon ku nan ke mira kambio, entre otro mantenshon di kaya i konstruí mas kaya ku ta di tera, hasi nan di asfalt.
Seguidamente a dirigí palabra diputado Nina den Heyer. El a konta kon tempu e tabata biba na Hulanda i tabata bishita Boneiru tur aña ku fakansi. Despues el a bin Boneiru i a gusta Boneiru hopi. 2002 el a regresá Bonaire despues di a studia den eksterior. “Situashon no tabata den bon direkshon i tabata bon kla ku Boneiru mester a kita for di Kòrsou. Diferente kos no tabata funshoná na òrdu entre otro e parti di salubridat. No tabatin remedi den botika debí na debenan atrasá i mas,”diputado den Heyer a menshoná. El a konta kon e ku su wela tabata bishita otronan, i e wela a bisé skucha di esnan di mas edat. Nan a eksperensia hopi kos den bida i a mira, tende i sa kon pa kana e kaminda di bida mas mihó posibel. Último persona ku a papia e mainta promé a kontinuá e programa ‘Kickoff Masterplan 2030 Conference’ tabata diputado Elvis Tjin Asjoe. E tambe a konta kon el a lanta na Boneiru. El a konta di Miguel Pourier kende a menshoná algun kos ku e a tene na dje. Tambe kon Boneiru a desaroyá i ta awe. “Mi a papia ku algun hende den sala. Bo por tin yen kos bunita planiá. Si no tin ‘Good will’, nos no ta logra nada. Huntu nos por logra hopi mas pa Boneiru. Meskos ta e kaso si Hulanda ta deseá pa traha huntu ku nos i vise versa, kos ta bira mihó.
Kombinashon di potrèt ta ilustrá entre otro posibilidat ku tabatin pa pinta loke ta deseo pa mira den 2030.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 22 di òktober 2016.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 22 di òktober 2016.
Kompilá: Djabièrnè 21 di òktober 2016, 05:00 o.l. (09:00 UTC)
Tempu: Por lo general parsialmente nublá i generalmente seku.
Temperatura máksimo lo alkansá 34ºC i temperatura mínimo, 26ºC.
Solo ta sali 06:26 i e lo baha 18:14 o.l.
Bientu: For di un direkshon generalmente ost i moderá; forsa 3 te 4 (12 te 30 km/ora, 7 te 16 nudo). Prinsipalmente den dia, de bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante próksimo 24 ora lo no tin kambio signifikante den e tipo di wer ku tin aktualmente riba nos isla i un wer generalmente seku lo prevalesé. Di otro banda nos bientu tambe gradualmente lo bai supla mas duru for di un direkshon generalmente ost.
Kondishon di laman: Trankil te moderá ku altura di olanan entre di 0.5 i 1.5 meter (2 te 5 pia).
Sistemanan signifikante di wer tropikal: Un área di preshon abou situá riba parti wèst di Osean Atlántiko, nortost di Islanan Bahamas, ketu bai tin e potensha di bira un siklon tropikal òf subtropikal durante di próksimo dos dianan.
Fenómeno spesial: Ningun.
Pèrspektiva te djadumingu mainta: Por lo general parsialmente nublá i no ta antisipá áwaseru signifikante.
Meteorólogo: Luciano.
E próksimo boletin di tempu lo wòrdu publiká djabièrnè mainta 11:00 o.l. (15:00 UTC).


text:
STORE HOURS
Monday 8:30am-5pm
Tuesday 8:30am-5pm
Wednesday 8:30am-5pm
Thursday 8:30am-5pm
Friday 8:30am-5pm
Saturday Closed
Sunday Closed
CART
Profile
About
Introduccion Al Antiguo Testamento Raymond B Dillard Y Tremper Longman Iii papigon
Introduccion Al Antiguo Testamento Raymond B Dillard Y Tremper Longman Iii
Introduccion Al Antiguo Testamento Raymond B Dillard Y Tremper Longman Iii
Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción Al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introducción al Antiguo Testamento Raymond B Dillard Y Tremper Longman Iii Introduccion al Antiguo Testamento Raymond B Dillard Y Tremper Longman Iii Introduccion al Antiguo Testament
Introduccion Al Antiguo Testamen Registration Pc Exe X64 Professional Torrent
be359ba680
mariah carey butterfly album free download torrent hit mega


text:
Ceramento di caminda pa construi rotonde na Palm Beach
Entrante dialuna 7 di maart 2022 lo cuminsa cu e construccion di rotonde na Palm Beach.
E proyecto akinan lo wordo ehecuta den 2 fase.
E prome fase cu lo wordo cera lo ta e banda "west" di e cruzada y lo tin un duracion di aproximadamente di 20 siman.
Ruta di desviacion lo wordo indica cu borchi y baricadanan di aviso.
DOW y Korps Politie Aruba ta pidi tur automobilista y habitantenan pa cuenta cu e desviacion aki y e inconveniencia cu lo por surgi pa cual nos ta pidi nos disculpa y ta gradici pa e comprension y cooperacion.


text:
Eskudo di Kòrsou
E Eskudo di Kòrsou ta un símbolo ofisial di pais Kòrsou ku ta representa su pasado, presente i futuro.
Deskripshon[editá | editá fuente]
E eskudo ta parti den dos parti igual cu Un liña vertikal i ariba tin un korona. Mei mei di e eskudo mes tin un eskudo mas chikitu. E eskudo chikitu ta kòrá. Un faha pretu vertikal ku tres krus di San Andres koló blou, ta parti’é den dos parti igual. E korona di oro riba e eskudo i e barku riba laman ta rekordá nos e union históriko ku e riku i poderoso Amsterdam. Den Siglo di Oro e siudat aki tabata dominá henter mundu di komèrsio i konsekuentemente tambe negoshi di plaka den siglo 18. Pa medio di su influensha dominante den West Indische Compagnie, Amsterdam tabata kontrolá nabegashon transatlántiko i asina tambe komèrsio di produktonan kolonial ku paisnan merikanu, usando haf di Kòrsou komo sentro di komèrsio prinsipal.
Tabata Maximiliano di Oustria (emperador di e asina yamá “Heilige Roomse Rijk der Duitse Natie”, na kual Hulanda tabata pertenesé den e tempu ei) kende a regalá Amsterdam e korona di oro riba su eskudo di tres krus. E tempu ei, 1489, Maximiliano di Austria tabata okupá e puesto di regente tambe pa su yu hòmber Philips de Schone, Heer der Nederlanden.
Ku e regalu aki Maximiliano di Oustria a demostrá e gran nifikashon finansiero-ekonómiko ku Amsterdam tabatin pa e dinastia ku tabata na mando i su simpatia speshal pa e siudat aki. E mesun relashon aki tambe tabata eksistí entre haf di Amsterdam i haf di Kòrsou. Awendia e korona ta indiká e union di nos pueblo ku Kas Oraño i Reino Hulandes.
E banda na man robes di e eskudo, ku e barku riba laman blou, ta simbolisá e importansha grandi di laman i nabegashon pa Kòrsou den pasado, presente i futuro. Den pasado, e desaroyo di Kòrsou tabata satisfaktorio. Antepasádonan di su habitantenan a bini Kòrsou ku barku for di tur parti di mundu, aunke no tur ora boluntariamente. Trahando duru –sea obligá òf nò –nan a laga un isla ku prosperidat atras. E koló blou riba e eskudo ta simbolisá tambe fieldat: fieldat na tradishonnan ku ta enserá puntualidat, sinseridat, ingeniosidat, produktividat i espesialmente amor pa nos tera natal Kòrsou.
Na banda drechi di e eskudo tin un palu kargá di laraha. Solamente si praktiká tur e tradishonnan ku e banda robes ta mustra ariba, e palu lo sigui karga fruta na abundansha. Asina e suela di Kòrsou lo sigui produsí frutanan riku, loke ta simbolisá pa e koló bèrdè ku tin den e parti drechi di e eskudo. E ora ei tambe e pueblo a pone korona riba obra di su antepasádonan.[1]


text:
For di 1 di yüni 2022, biaheronan pa Boneiru no mester yena deklarashon di salú mas. Esei ta nifiká ku for di e fecha ei no tin kondishonnan di biahe spesial mas pa biaheronan pa Boneiru. E deklarashon di salú ta kaduká awor ku e situashon di COVID-19 na Boneiru ta bou di kontròl. Ta posibel ku ta introdusí e deklarashon di salú den futuro atrobe. Por ehèmpel si un variante nobo di e vírùs di corona surgi òf si ...
No tin karentena mas pa habitantenan di mesun kas òf kontaktonan estrecho di persona kontagiá
For di 16 di mei 2022 habitantenan di mesun kas òf kontaktonan estrecho di un persona kontagiá no mester bai mas den karentena. Salubridat Públiko ta konsehá e personanan akí pa paga èktra tinu si nan ta haña keho. Si esaki pasa, nan mester tèst mesora. Ta importante ku habitantenan di mesun kas òf kontaktonan estrecho di un persona kontagiá ta evitá kontakto ku hendenan vulnerabel. Esaki sigur pa un periodo di 10 dia despues ku nan tabatin kontakto ku ...
Kampaña eksitoso ‘Biba kuné’ durante Dia di Rincon i Simadan na Playa
Kralendijk - Departamento di Salubridat Públiko ta mira tras ku satisfakshon riba un kampaña eksitoso di ‘Biba kuné’ durante Dia di Rincon i e Simadan na Playa. Empleadonan di e departamento a kana den e marcha tras di e grupo di ’TCB and Friends’ i repartí steker i sanitizer na públiko. Hendenan tabata kontentu ku stekernan ku e lema ‘Biba kuné’ i e hand sanitizernan den un bòter blou ku logo di Entidat Públiko Boneiru. A krea e kampaña ‘Biba ...
Na aprel i mei por pasa atrobe angua di corona i di buster den bario
Kralendijk - E luna akí i luna di mei, empleadonan di e departamento di Salubridat Públiko ta den bario pa pasa habitantenan di bario un angua kontra corona i di buster sin sita. E departamento tin bon eksperensia ku pasamentu di angua den bario. Habitantenan di bario ku difísilmente por bai Kompleho Deportivo Jorge Nicolaas, ta hasi bon uso di pasamentu di angua pegá ku kas. Na Boneiru a kita e medidanan di corona, pero ta keda importante pa ta ...
A partir del 20 de abril de 2022, para viajar a Bonaire, todos los viajeros tendrán que rellenar solamente la declaración de salud
Kralendijk - A partir del miércoles 20 de abril de 2022, para viajar a Bonaire, tanto los viajeros vacunados como los no vacunados tendrán que rellenar solamente la declaración de salud. A partir de esa fecha, los viajeros ya no tendrán que someterse a las pruebas ni presentar un certificado de recuperación o vacunación antes de su viaje. Esto se aplica a los viajeros de todos los países. Se espera que los viajeros rellenen la declaración de salud con veracidad. ...
For di 20 di aprel 2022 tur biahero mester yena solamente e deklarashon di salú pa biaha pa Boneiru
Kralendijk - For di djárason 20 di aprel 2022, biaheronan bakuná i no bakuná mester yena solamente un deklarashon di salú pa nan biahe pa Boneiru. For di e fecha ei, biaheronan no mester tèst òf entregá un prueba di rekuperashon òf prueba di bakunashon mas pa nan biahe. Esei ta konta pa biahero for di tur pais. Di biaheronan ta spera ku nan ta yena e deklarashon di salú konforme bèrdat. For di basta tempu kaba na Boneiru, e ...
Loes Jaspers ta traspasá su trabou na Salubridat Públiko pa Bert Wolters
Kralendijk - For di 1 di aprel 2022 Loes Jaspers no ta traha mas komo dòkter di komunidat i salú i kombatimentu di malesa di infekshon na departamento di Salubridat Públiko. Entrante e fecha akí Bert Wolters ta susesor di Jaspers. For di aña 1992 te na momento ku el a bini Boneiru e aña akí, Wolters a traha komo dòkter di komunidat i salú i dòkter di kombatimentu di infekshon na GGD na Groningen, Hulanda. Den e periodo akí ...
Departamento di Salubridat Públiko ta lansa djengel pegahoso ‘Biba kuné’
Kralendijk - Departamento di Salubridat Púbiiko a lansa e djengel pegahoso ‘Biba kuné’. A traha ‘Biba kuné’ pa rekordá tur hende kon tene Boneiru salú awor ku no tin medida di corona mas. Kolaboradó Shermantha Frans di departamento di Salubridat Públiko a skirbi músika i teksto pa e djengel. JC and Friends a kanta i toka e djengel. Despues ku a stòp ku medidanan di corona, departamento di Salubridat Públiko a kuminsá ku un kampaña pa informá komunidat kon tene ...
Di dos angua di buster awor pa hende di 60 aña bai ariba
Kralendijk - For di djasabra 2 di aprel 2022 hendenan di 60 aña bai ariba por pasa e di dos angua di buster sin sita na Kompleho Deportivo Jorge Nicolaas. E di dos angua di buster ta nesesario pa motibu ku e protekshon di e promé angua di buster ta bira ménos despues di mas òf ménos tres luna. Último tempu e kantidat di kontagio ku corona ta oumentá. P’esei ta bon pa hendenan di 60 aña bai ariba pasa ...


text:
Exposicionnan Lasonan Caribense y Historia di parokia di Noord
Exposicionnan Lasonan Caribense y Historia di parokia di Noord
MANA (Museo Arqueologico Nacional Aruba), Fundacion 1403 hunto cu Fundacion Kapel di Bethania, ta hopi contento cu a logra pa trece e exposicion internacional temporario di NEXUS 1492 Caribbean Ties/ Lasonan Caribense mas serca di comunidad di Aruba. E biaha aki e exposicion temporario menciona ta den e bario di Noord despues cu e tabata na San Nicolaas y Playa.
Fundacion Kapel di Bethania, tin actualmente den Klooster di Imeldahof un exposicion cu ta conta e historia di e parokia di Noord. Den un joya di monumento cu un hardin encantador por disfruta di arte y artefactonan religioso. Potretnan ta presenta storianan di tempo di e soeurnan di e convento di Imeldahof.
MANA a haya na 2019 di Universidad di Leiden regala e exposicion Lasonan Caribense/ Caribbean Ties” cu ta un exposicion internacional temporario cu ta basa riba resultadonan di e proyecto di investigacion NEXUS 1492. Den e proyecto aki, lidera pa Universidad di Leiden diferente instancia di varios pais den region di Caribe a traha hunto.
E colonisacion Spaño di Caribe a conduci na transformacionnan drastico di e practicanan cultural indigena. Lasonan Caribense ta mustra e papel cu e pueblonan indigena di Caribe a hunga den historia global. E historia di Caribe ta ser presenta for di un perspectiva di su prome habitantenan (Indjannan).
E exposicion a ser presenta na Hulanda, Aruba, Statia y otro islanan di Caribe di mes forma cu varios tema. E temanan ta Multiculturalidad, Migracion , Intercambio economico y social, Cambio den comemento y creencia y Futuro di Pasado. E caracter educativo di Caribbean Ties aki a ser amplia cu produccion di 4 video cortico. Specialmente pa scolnan y otro gruponan e ta un oportunidad unico pa amplia conocimento di historia di Aruba y Caribe
MANA, Fundacion 1403 y Fundacion Kapel di Bethania ta invita comunidad di Aruba, specialmente scolnan di Noord y vecindario pa pasa bishita e 2 exposicionan cu lo ta habri riba, dialuna, diaranson y diaheubs for di 8.30 am te cu 3.30 pm na Klooster di Imeldahof na Noord. Tambe por acudi riba 18 di maart awor. Pa bishita organisa por yama tel 5828979.


text: Diasabra anochi ta varios negoshi a ser controla y tur bar a ser sera door di polis ya cu te ainda e barnan no mag di habri ainda. Diasabra anochi, patruya di Polis a baha na un establicemento na Santa Cruz unda a constata cu e tabata habri siendo e ta solamente un bar. Aki tabata trata di e bar Rudsen y Polis a splika e doño cu na e momentonan aki ta solamente si ta Bar and Restaurant, nan por habri porta. Aki e doño a haya su mes obliga di informa su clientenan cu nan tin di sera. No ta conoci si Polis a dune un boet tambe. Despues si eynan nan a bay na Savanah cual tambe tabata habri y a suna ordo pa sera esaki tambe.


text:
Calabas/Kudawecha – Shonnan, esnan cu a kere cu cos a caba cu e thriller di siman pasa miho wanta duro! un sin fin di tiramento di palabra tin entre e cunukeronan di BOU PALO BOYS y e guynan ‘sunrise’ di PARIBA LEGENDS! BOU PALO BOYS kiermen cu ya nan a pone e famoso ‘Snor’ Perez drumi bou palo caba un biaha, pero PARIBA LEGENDS kiermen cu esey a pasa cu TEAM SNOR y no cu nan! Berdad ta cu Snor Perez ta milita tambe den e ekipo di pariba di brug, pero esey no kiermen net netnada.
Den un entrevista exclusivo, PARIBA LEGENDS a declara cu ‘Snor’ ta “just zomaar iemand else” den nan team cu ta conta cu varios legendarionan di pariba di brug, y cu ta any time nan por ‘zet in’ nan baterianan pisa y zaag e palo! Di otro banda, mester bisa cu BOU PALO BOYS ta conta cu algun coordinador ‘zware jongens’ y tambe style di ‘zijn lichaam is klein, maar zijn daden zijn groot’! Aki nan ta style di ‘opgepast’, cuida bo veld!
Pues shonnan, e clash tan spera entre BOU PALO BOYS y PARIBA LEGENDS a bira realidad! Diasabra awor, 27 di november, cuminsando pa 7’or di anochi n’e unico y berdadero Domino Square Garden na Calabas, nos lo bay haya sa ta ken lo termina benta bou dje famoso palo di kwihi net otro banda di caminda! Bar y cushina lo ta ice/hot, y e anticipacion p’e desenlace aki dje novela entre BOU PALO BOYS y PARIBA LEGENDS ta te aya! Yega!


text:
Detenshon pa atrako.
KOMUNIKADO DI PRENSA 115 /2022
6 mart 2022
Detenshon pa atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un kaso di atrako ku a tuma lugá dia 2 di mart 2022 na altura di un skol na
Parera, polis a hasi un detenshon mas.
Djasabra dia 5 di mart 2022 alrededor di 13.25’or, personal di e tim di atrako ku ta
investigando e kaso aki, a hasi detenshon di e hòmber sospechoso A.D.R.S. di 18 aña di
edat nase na Kòrsou.
E detenshon a tuma lugá na warda di reshèrshi.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Durante conferencia di prensa di partido y fraccion di Avp diahuebs dia 6 di januari 2022, parlamentario drs. Mervin Wyatt-Ras a trece su reaccion padilanti riba minister Dangui Oduber. Esaki despues cu e minister na un forma emocional y erratico a ataca Wyatt-Ras den prensa despues di su conferencia di prensa di diamars ultimo.
Den e conferencia di prensa aki Wyatt-Ras a expresa su preocupacion pa loke ta trata e investigacion di e fraude cu certificado di vacunanan den DVG, e investigacion di hortamento di placa na airport ora turistanan paga pa haci PCR test. Tambe e parlamentario a expresa preocupacion pa loke ta trata crecemento di casonan di Omicron y e forma irespetuoso cu e minister a expresa pa cu director di Hospital sr. Jacco Vroegop.
Minister Dangui Oduber a reacciona na un manera emocional y eratico riba preocupacion y expresionnan di Wyatt-Ras rond di e fraude cu certificadonan di vacuna na DVG y hortamento di placa pa PCR test na airport. E minister haci como sifuera cu Wyatt-Ras ataca, lastra y insulta tur empleado y profesionalnan di DVG. Cu el a cuestiona integridad di henter departamento. Esaki no ta corecto. Obviamente e minister ta sinti su mes op zijn “tenen getrapt” y kizas tin cos di skonde pa cual motibo el a reacciona asina liher emocional y negativo. Segun Wyatt-Ras enbes di carga su responsabilidad y contesta preguntanan haci na dje e minister ta tira tur cos riba trahado.
Wyatt Ras ta trece padilanti cu su rol como parlamentario ta di controla gobierno, especialmente na momento cu ta trata placa di pueblo, na momento cu tin fraude, na momento cu tin cosnan irregular ta su deber como parlamentario pa asina haci pregunta. Wyatt-Ras ta trece padilanti cu easki el a haci tambe. El a manda un serie di pregunta pa minister y a cuestiona minister.
Wyatt-Ras a cuestiona alabes cu tin di e sospechoso(nan) cu lo ta coordinador y of campanjador di e minister. Wyatt-Ras ta haya cu como representante di pueblo e tin derecho di haci e pregunta. E minister tin e deber tambe di contesta. Oduber a tira den cara di Wyatt-Ras bisando: “bai wak den bo partido prome cuanto fraude y corupcion tin”. Esaki ta bisa mas di su mes. E kier silencia Wyatt-Ras. Segun Wyat-Ras naturalmente ora tin un gobierno of coleganan cu a goberna por bin pregunta encuanto sospecho di iregularidadnan cu por a sosode. Ta keda na OM pa investiga y na e politico pa coopera. Wyatt-Ras su coleganan a coopera cu investigacion di OM. Wyatt-Ras ta spera mescos di e minister aki cu e lo carga su responsabilidad.
Netamente esnan den e gobierno aki cu ta pretende di ta transparente y integro, kendenan a bisa cu tin integridad halto ariba nan agenda, hasta tin un buro integridad y un ministerio y minister encarga cu integridad, mester mustra cu ora ta trata nan propio seno cu nan ta transparente. Mester midi cu e mesun midi ora ta trata iregularidadnan den e gobierno aki.
E minister tin cu duna contesta ariba tur e preguntanan cu ser haci y no bira emocional of insulta, ni bai traha memes ariba facebook, skirbi articulonan anonimo y laga su hendenan tira palabra. Como hende grandi Wyatt-Ras ta spera e seriedad tambe tambe serca e minister.
Wyatt-Ras a trece alabes su preocupacion padilanti pa loke ta trata e cantidad di casonan di Omicron. Dia 20 di december tabatin e prome caso mientras ya caba dia 28 di december Aruba a drenta den e di 5 wave of ola di COVD 19. Esaki kiermeen cu e transmission, e contagio a bai asina rapido y eynan segun Wyatt-Ras e minister y gobierno tabata slap.
Na e momento ey mester a tuma cierto medida pa limitacion di contagio. E minister a permiti pa minister presidente y parlamentarionan “viva la vida loca”. Prome minister a organisa fiesta grandi di boda di su yiu y tabatin otro fiestanan tambe di otro politiconan. Na fin di anja tabatin fiestanan grandi, e.o. na Bochincha y tur hende por a mira fotonan di multitud di hende cu bai mira “vuurwerk” riba beach sin ningun rekisito di prevencion.
Awor pa 3 dia consecutivo nos tin mas cu 1000 caso nobo riba un dia y e cantidad di casonan activo ta mas halto cu 3000.
CDC di Merca a declara Aruba den Code Red dia 5 di januari. A base di e code aki e lo conseha negativo pa biahanan pa Aruba. Ya Air Canada a cancela su vuelonan y tin un cantidad di cancelacion di mas vuelo y di lugar den hotel. Esaki sigur lo tin efecto negativo riba nos turismo y economia. E minister no ta pro-activo. E mester a prepara pa loke ta bin na caminda.


text:
Marcelino Mauricio a risibí Kondekorashon Real
Gezaghebber Eilandnieuws
Marcelino Mauricio a risibí kondekorashon Real for di mannan di Gezaghebber Edison Rijna.
Ta un muestra di gratitut pa su dedikashonnan.
Marcelino a risibí formashon den trabou Sosial Ayudo Transkultural. Ela traha den kuido di hende grandi, kuido terminal, GGD, kuido di hóben, kuido di adikshon I pa hustisia tantu na Kòrsou komo na Hulanda. Dosente free lance na formashonnan na enfermea I enfermero I formashon agógiko I instructor na milisia Antiano na Kòrsou.
Desde aña 2010 na nòmber di Servisio Institutonan Hudisial dekorándùs ta instruktor riba tereno di dunamentu di kuido na adiktonan dentro di Instituto Hudisial Hulanda Karibense (JICN). Mas aleu vários biaha for di e anterior Antia Hulandes a manda dekorándùs Hulanda relashoná ku promoshon di ekspertisio serka organisashonnan ku ta traha ku e grupo di enfoke antiano na Hulanda.
Na aña 2009 for di Kòrsou dekorándùs a biaha pa Boneiru kaminda den e funshon di direktor el a kontribuí na lantamentu di Fundashon Kuido di Adikshon Boneiru (Stichting Verslavingszorg Bonaire). Esaki tabata e predesesor di Fundashon Mental Health Caribbean (MHC) ku nan a lanta na aña 2012. E fundashon akí, kaminda te 1 di novèmber 2021 dekorándùs a desempeñá e funshon di mènedjer insular / direktor interino, ta ofresé kuido di salú mental na habitantenan di Hulanda Karibense. Dekorándùs a dediká su mes na realisashon di kuido i tratamentu adekuá di hende ku problema di salú mental. Banda di esaki dekorándùs a hasi hopi esfuerso pa kibra e tabú ku ta eksistí relashoná ku adikshon i enfermedatnan sikiátriko. El a organisá e lasonan di kolaborashon entre nos islanan i paisnan i e diferente institutonan. Hopi biaha nan ta pidi dekorándùs su konseho, organisashonnan na Aruba i Kòrsou tambe ta hasi esaki i nan ta mir’é komo ehèmpel pa e otro partnernan (di kadena). E dedikashon di dekorándùs a aportá na mas akseptashon i na mehorashon di kalidat di bida di pashèntnan i adiktonan. Banda di esaki e dedikashon di dekorándùs a kondusí tambe na e echo ku MHC por a desaroyá su mes i bira un organisashon profeshonal ku ta para meimei den nos komunidat.
Dekorándùs a komprometé su mes tambe ku kombatimentu di pobresa. E ta pidi atenshon pa e problema akí, parti kuminda i artíkulonan di promé nesesidat i ta sali na defensa di interes di personanan indokumentá i víktimanan di violensia doméstiko. Dekorándus su pashon ta pa invertí den komunidat boneriano di manera ku Boneiru por krese. Su dedikashon inkansabel pa personanan di ménos rekurso ta atmirabel. E ta preokupá pa nan i kontinuamente e ta purba haña solushonnan pa minimalisá pobresa na Boneiru. Pafó di su oranan di trabou por haña dekorándùs serka hóbennan i adiktonan pa hiba kuminda pa nan, duna nan atenshon òf pa ‘coach’ i motivá nan. Dekorándùs ta aktivo tambe riba tereno di deporte komo entre otro miembro di direktiva, boluntario pa klup di futbòl i entrenadó/coach di diferente tim hubenil. Banda di esaki e ta yuda hóbennan tambe pa keda riba e kaminda korekto i no dirigí nan talentonan solamente riba futbòl. Dekorándùs ta dediká su mes na vários aktividat sosial sekundario, ku ta na bienestar di nos komunidat. Dekorándùs tin un aktitut positivo i kontinuamente e ta asumí un ròl di ehèmpel den nos komunidat boneriano.
Dekorándùs a duna un kontribushon importante na desaroyo i profeshonalisashon di kuido di salú mental i kuido di adikshon na Hulanda Karibense. Por papia di méritonan spesial personal den i relatá na e funshon prinsipal.
Mester bisa ta èksistí e opshon pa por skohe pa risibí un kondekorashon durante okashon general huntu ku otro dekorandùsnan ò por skohe pa un okashon partikular. E echo ku dekorandùs tabata atentiendo un simposio den kuadro di dies aña di MHC, esun ku a proponé a bini ku e buniita idea pa sorpres’é durante e okashon aki.
Mirando tur e lokualnan dekorandùs a hasi su Mahestat Rei Willem Alexander a nombra Marcelino Mauricio komo Ridder in de Orde van Oranje Nassau”
Gezaghebber na e okashon aki a felisitá dekorandùs ku e bunita logro aki
Marcelino Mauricio ontvangt Koninklijke onderscheiding
02 juni 2022 Gezaghebber Eilandnieuws
Decorandus heeft zich hard gemaakt voor het opzetten van goede zorg en behandeling van mensen met geestelijke gezondheidsproblemen.
Marcelino Mauricio heeft uit handen van gezaghebber Edison Rijna een Koninklijke onderscheiding ontvangen. Het is een blijk van dankbaarheid voor alles waar hij zich voor ingezet heeft.
Marcelino is opgeleid in Social Work Transculturele Hulpverlening. Hij is werkzaam geweest in de ouderenzorg, terminale zorg, GGD, jeugdhulpverlening, verslavingszorg, justitie, zowel op Curaçao als in Nederland. Daarnaast was decorandus freelance docent bij verpleegkundige en agogisch opleidingen op Curaçao en opleider bij de Antilliaanse militie te Curaçao. Sinds 2010 is decorandus opleider namens de Dienst Justitiële Inrichtingen voor het verzorgen van verslavingszorg binnen de Justitiële Inrichting Caribisch Nederland. Voorts is decorandus diverse malen uitgezonden vanuit de voormalige Nederlandse Antillen naar Nederland in verband met de deskundigheidsbevordering aan organisaties die met de Antilliaanse doelgroep werkten in Nederland.
In 2009 is decorandus vanuit Curaçao naar Bonaire gegaan, waar hij in de functie van directeur bijdroeg aan de oprichting van de Stichting Verslavingszorg Bonaire. Dit is de voorloper van de in 2012 opgerichte Stichting Mental Health Caribbean (MHC). De stichting, waarbinnen betrokkene tot 1 november 2021 de functie eilandmanager/waarnemend directeur bekleedde, biedt geestelijke gezondheidszorg aan de inwoners van Caribisch Nederland. Decorandus heeft zich hard gemaakt voor het opzetten van goede zorg en behandeling van mensen met geestelijke gezondheidsproblemen. Daarnaast zette decorandus zich in voor het doorbreken van het taboe wat er heerst ten aanzien van verslaving en psychiatrische ziektebeelden. Hij organiseerde de samenwerkingsverbanden tussen de (ei)landen en de diverse instellingen. Decorandus wordt veel gevraagd voor advies, ook door organisaties op Aruba en Curaçao en hij wordt als voorbeeld gezien voor de andere (keten)partners. De inzet van decorandus heeft bijgedragen aan meer acceptatie en aan de verbetering van de kwaliteit van leven van patiënten en verslaafden. Daarnaast heeft de inzet van decorandus er mede toe geleid dat MHC zich heeft kunnen ontwikkelen tot een professionele organisatie die midden in de samenleving staat.
Decorandus zet zich ook in voor de bestrijding van armoede. Hij vraagt aandacht voor deze problemen, deelt voedsel en levensbehoeften uit en komt op voor de belangen van ongedocumenteerden en slachtoffers van huiselijk geweld. De passie van decorandus is om in de gemeenschap van Bonaire te investeren zodat Bonaire kan groeien. Zijn tomeloze inzet voor de minder bedeelden is admirabel. Hij maakt zich zorgen voor hen en continue tracht hij naar oplossingen te vinden om armoede te minimaliseren op Bonaire. Buiten zijn werktijden is decorandus te vinden tussen de jongeren en de verslaafden om hen eten te brengen, aandacht aan hen te besteden of hen te coachen en te motiveren. Betrokkene is ook actief op sportgebied als o.a. bestuurslid, vrijwilliger bij voetbalvereniging en trainer/coach van verschillende jeugdteams. Daarnaast helpt hij de jongeren tevens om op het rechte pad te blijven en hun talenten niet alleen op het voetbal te richten. Decorandus zet zich in voor diverse maatschappelijke nevenactiviteiten, die ten goede komen aan de samenleving. Decorandus heeft een positieve inzet en is continue een voorbeeldrol in de gemeenschap van Bonaire.
Decorandus heeft een belangrijke bijdrage geleverd aan de ontwikkeling en professionalisering van de geestelijke gezondheidszorg en de verslavingszorg in Caribisch Nederland. Er kan gesproken worden van persoonlijke bijzondere verdiensten in en gerelateerd aan de hoofdfunctie.
Decorandus kan worden gekwalificeerd als “iemand die zich geruime tijd ten bate van de samenleving heeft ingespannen of anderen heeft gestimuleerd”, “iemand die werkzaamheden heeft verricht die voor de samenleving een bijzondere waarde hebben”.
Gelet op de aard, duur, uitstraling en betekenis van de activiteiten, benoemt Zijne Koninklijke Hoogheid Koning Willem Alexander hierbij de heer Marcelino Mauricio tot Ridder in de Orde van Oranje-Nassau.